tripathysagar/odia_wiki huggingface dataset:
ଖଣିଜ ଜଳ,  (ଇଂରାଜୀ ଭାଷାରେ /ମିନେରାଲ ୱାଟର୍), ଏକ ପ୍ରକାର ଜଳ ଯାହା ଖଣିଜ ଝରରୁ   ସଂଗ୍ରହ କରାଯାଇଥାଏ ଓ ସେଥିରେ ବିଭିନ୍ନ ପ୍ରକାରର ଖଣିଜ ଦ୍ରବ୍ୟ ଯେପରିକି ସଲ୍‌ଫର ଯୌଗିକ ପଦାର୍ଥ ଓ ଲବଣ ଥାଏ  । ଏହି ଖଣିଜ ଜଳରେ ଗ୍ୟାସ୍ ଥିବା ଯୋଗୁ ଉଜ୍ଜ୍ୱଳ ଦେଖାଯାଏ ଓ ସେଥିରେ ବୁଦ୍‌ବୁଦ ଦେଖାଯାଏ । ପରମ୍ପରା ଅନୁସାରେ ଉତ୍ସା ସ୍ଥାନରେ ଏହି ଜଳ ବ୍ୟବ‌ହାର ହେଉଥିଲା; ଔଷଧୀୟ ଗୁଣ ଥିବା ବିଶ୍ୱାସରେ ଜଳ ପିଉଥିଲେ ଓ ସେଥିରେ ସ୍ନାନ କରୁଥିଲେ । ସେହି ସ୍ଥାନ‌କୁ ସ୍ପା, ସ୍ନାନାଗାର ବା କୂପ କୁହାଯାଉଥିଲା । ସ୍ପା ଜଳ ପାନ ଓ ସ୍ନାନ ନିମନ୍ତେ ବ୍ୟବ‌ହାର କରାଯାଉଥିଲା । ସ୍ନାନାଗାର ଜଳ ଗାଧୁଆ, ଚିକିତ୍ସା ଓ ଆମୋଦ ପ୍ରମୋଦ ନିମନ୍ତେ ବ୍ୟବ‌ହାର କରାଯାଉଥିଲା । କୂପ ଜଳ କେବଳ ପାନ କରିବା ପାଇଁ ବ୍ୟବ‌ହାର କରାଯାଉଥିଲା । ଆଧୁନିକ ସମୟରେ ଖଣିଜ ଜଳକୁ ଉତ୍ସ ସ୍ଥାନରେ ବୋତଲରେ ଭର୍ତ୍ତି କରି ପାନୀୟ ଭାବରେ ବିକ୍ରୟ ନିମନ୍ତେ ବଣ୍ଟନ କରାଯାଏ । ଅଧୁନା ଏହି ଜଳ ନିମନ୍ତେ ଉତ୍ସ ସ୍ଥାନ‌କୁ କ୍ୱଚିତ କେହି ଯାଆନ୍ତି । ଅନେକ ଏହିପରି ଅନେକ ସ୍ଥାନ‌କୁ ବ୍ୟବସାୟୀକ ଭିତ୍ତିରେ ସଂରକ୍ଷିତ କରାଯାଇଥାଏ । ଅଧୁନା ସାରା ପୃଥିବୀରେ ପ୍ରାୟ ୩,୦୦୦ ବ୍ରାଣ୍ଡର ଖଣିଜ ଜଳ ଉପଲବ୍‌ଧ ହେଉଛି । ସ୍ଥାନ ପୁରାକାଳରୁ ଖଣିଜ ଜଳ ଥିବା ସ୍ଥାନମାନଙ୍କରେ ପର୍ଯ୍ୟଟକ କେନ୍ଦ୍ରମାନ ବିସ୍ତାର ଲାଭ କରିଥିଲା । ଉଦାହରଣ ସ୍ୱରୁପ ରୋମାନିଆରେ ସାରା ୟୁରୋପର ଏକ ତୃତୀୟାଂଶ ମିନେରାଲ ଜଳ ଓ ଉଷ୍ମ ପ୍ରସ୍ରବଣ ଅଛି । ପର୍ଯ୍ୟଟକମାନଙ୍କ ନିମନ୍ତେ ଅନେକ ସ୍ପା ଟାଉନ ଓ ହାଇଡ୍ରୋପାଥିକ ବା ହାଇଡ୍ରୋ ହୋଟେଲ ଖୋଲିଛି । ଉପାଦାନ ଜଳରେ ଅଧିକ ପରିମାଣର କ୍ୟାଲସିଅମ ଓ ମ୍ୟାଗନେସିଅମ ଦ୍ରବୀଭୁତ ହୋଇଥିଲେ ତାହାକୁ ଭାରୀ ଜଳ ବା ହାର୍ଡ଼ ୱାଟର,  (ହିନ୍ଦୀ ଭାଷାରେ କଠୋର ଜଳ) କୁହାଯାଏ  । ଅଳ୍ପ ପରିମାଣର କ୍ୟାଲସିଅମ ଓ ମ୍ୟାଗନେସିଅମ ଆୟନ ଜଳରେ ଥିଲେ ତାହାକୁ ସଫ୍ଟ ୱାଟର ବା ମୃଦୁ ଜଳ କୁହାଯାଏ । ଯୁକ୍ତରାଷ୍ଟ୍ର ଆମେରିକାର ଫୁଡ ଆଣ୍ଡ ଡ୍ରଗ ଆଡମିନିଷ୍ଟ୍ରେସନ ଅନୁସାରେ ମିନେରାଲ ଜଳରେ ଏକ ମିଲିଅନ ଅଂଶରେ ୨୫୦ ଅଂଶ ଦ୍ରବିଭୁତ କଠିନ ପଦାର୍ଥ ଥାଏ ଯାହା ଭୌଗଳିକ ଓ ଶାରୀରିକ ସୁରକ୍ଷାପ୍ରାପ୍ତ ହୋଇ ଭୂଗର୍ଭରେ ଲୁକ୍କାୟିତ ଭାବରେ ଥାଏ । ଏଥିରେ କୌଣସି ଖଣିଜ ପଦାର୍ଥ ମିଶାଯାଏ ନାହିଁ । ଅନେକ ସ୍ଥାନରେ କାର୍ବୋନେଟେଡ ଜଳ ବା ସୋଡ଼ା ଜଳକୁ ମିନେରାଲ ୱାଟର କୁହାଯାଏ ଯାହା ପାଇପ ଜଳଠାରୁ ପୃଥକ୍ । ଉତ୍ସ ସ୍ଥାନରେ କୌଣସି ମିଶ୍ରଣ ହୋଇ ନ ଥିବା ବୋତଲ ଜଳକୁ ୟୁରୋପରେ ମିନେରାଲ ୱାଟର କୁହାଯାଏ । ଏହି ଜଳରୁ ଡିକାଣ୍ଟେସନ ଓ ଫିଲଟ୍ରେସନ ପଦ୍ଧତିରେ ଲୌହ, ମାଙ୍ଗାନିଜ, ସଲଫର ଓ ଆର୍ସେନିକ କାଢ଼ିନେବାକୁ ଅନୁମତି ଦିଆଯାଏ ଯେ ପର୍ଯ୍ୟନ୍ତ ଏହାର ଅତ୍ୟାବଶ୍ୟକୀୟ ଉପାଦାନରେ ପରିବର୍ତ୍ତନ କରାଯାଇ ନାହିଁ । ଭୌତିକ ଉପାୟରେ ଏହି ଜଳରେ ଅଙ୍ଗାରକାମ୍ଳ ମିଶ୍ରଣ ବା ନିଷ୍କାସନ ବା ପୁନର୍ମିଶ୍ରଣ କରାଯାଇପାରେ । ଏହାକୁ ଡିସିନଫେକସନ ବା ବ୍ୟାକ୍ଟେରିଓସ୍ଟାଟିକ ପଦାର୍ଥ ମିଶାଯାଏ ନାହିଁ ।
ଡନୋରୁବିସିନ  (ଇଂରାଜୀ ଭାଷାରେ , ଅନ୍ୟ ନାମ ଡନୋମାଇସିନ) ଏକ କେମୋଥେରାପି ଔଷଧ   ଯାହା କର୍କଟ ରୋଗର ଚିକିତ୍ସାରେ ବ୍ୟବ‌ହାର କରାଯାଏ  । ଏହି ରୋଗମାନଙ୍କର ନାମ ଯଥାକ୍ରମେ ଆକ୍ୟୁଟ ମାୟେଲଏଡ ଲିଉକେମିଆ,  ( ବା ) ଆକ୍ୟୁଟ ଲିମ୍ଫୋସାଇଟିକ ଲିଉକେମିଆ  ( ବା ), କ୍ରନିକ ମାୟେଲୋଜେନସ ଲିଉକେମିଆ  ( ବା ) ଓ କାପୋସି ସାର୍କୋମା    '   । ଏହା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ । ଏହାର ଅନ୍ୟ ଏକ ଲାଇପୋସୋମାଲ ମିଶ୍ରଣ ଉପଲବ୍‌ଧ ଅଛି ଯାହାର ନାମ ଲାଇପୋସୋମାଲ ଡନୋରୁବିସିନ   । ଡନୋରୁବିସିନର ପ୍ରତିକ୍ରିୟା ହେଲେ କେଶହାନୀ, ବାନ୍ତି, ଅସ୍ଥିମଜ୍ଜା ଦମନ   ଓ ପାଟି ଭିତର ପ୍ରଦାହ ହୋଇପାରେ । ସାଂଘାତିକ ପ୍ରତିକ୍ରିୟା ହେଲେ ହୃଦ୍‌ରୋଗ ଓ ତନ୍ତୁ ମୃତ୍ୟୁ   ହୋଇପାରେ । ଗର୍ଭାବସ୍ଥାରେ ଏହା ଶିଶୁର କ୍ଷତି ସାଧନ କରିପାରେ । ଏହା ଆନ୍ଥ୍ରାସାଇକ୍ଲିନ   ଶ୍ରେଣୀର ଏକ ଔଷଧ । ଆଂଶିକ ଭାବରେ ଏହା ଟୋପୋଆଇସୋମରେଜ ୨ର   କାର୍ଯ୍ୟକୁ ଅବରୋଧ କରି ନିଜେ କାର୍ଯ୍ୟକ୍ଷମ ହୁଏ । ସନ ୧୯୭୯ରେ ଡନୋରୁବିସିନ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ୨୦ ମି:ଗ୍ରା: ଭାଏଲର ହୋଲସେଲ ମୂଲ୍ୟ ୫.୭୯ରୁ ୩୭.୧୮ ଆମେରିକୀୟ ଡଲାର । ଏହି ପରିମାଣର ଔଷଧର ମୂଲ୍ୟ ଇଂଲଣ୍ଡରେ ପ୍ରାୟ ୫୫ ପାଉଣ୍ଡ । ପ୍ରଥମେ ଏହା ସ୍ଟ୍ରେପ୍ଟୋମାଇସେସ ଟାଇପର ଜୀବାଣୁଠାରୁ ପୃଥକ କରାଯାଇଥିଲା ।
୧  ଆସୁଛନ୍ତି ବ୍ରଜବାସୀ ଶେଖ ଖାଁ ମହମ୍ମଦଙ୍କ  (ଖାନୁ ମିଆଁ ନାମରେ ମଧ୍ୟ ଜଣା)ଦ୍ୱାରା ବୋଲାଯାଇଥିବା ଏକ ଓଡ଼ିଶୀ ସଙ୍ଗୀତ  । ଏହି ରେକର୍ଡ଼ିଂ ୧୯୦୬ରେ ୱିଲିଅମ କନରାଡ଼ ଗାଇସବର୍ଗଙ୍କଦ୍ୱାରା କଲିକତାରେ ଗ୍ରାମୋଫୋନ ଆଣ୍ଡ ଟାଇପରାଇଟର ଲିମିଟେଡ଼ ନିମନ୍ତେ ଏକ ୭୮ ଫୋନୋଗ୍ରାମ ରେକର୍ଡ଼ରେ କରାଯାଇଥିଲା । ରାଗ: ପୂରବୀ ତାଳ: ଝୁଲା ଗୀତିକାର: ରାମଚନ୍ଦ୍ର ଦେବ । . ଦୃଶ୍ୟବନ୍ଧ ୨  ବାରଣଗତି କି କାରଣୁ ମାନ  (୧୯୦୬) ୩  ଆହା ଇସି ଇସି ବାଣୀ ତୋରରେ  (୧୯୦୯) - ଲୋକନାଥ କାନୁନଗୋଙ୍କ ଗୀତ  । ତାଳଚେର ରାଜସଙ୍ଗୀତଜ୍ଞ ଥିଲେ । ରାଗ ଘଣ୍ଟାରବ ରୂପକ ।
ବାର୍ଲାମୁଣ୍ଡା, ଭାରତୀୟ ରାଜ୍ୟ ଓଡ଼ିଶାର କୋରାପୁଟ ଜିଲ୍ଲାର ଏକ ଗ୍ରାମ । ଏହି ଗ୍ରାମ ପାଇଁ ସମସ୍ତ ସୁବିଧା ଯୋଗେଇବାକୁ ଜାତୀୟ ଗ୍ରାମାଞ୍ଚଳ ନିଶ୍ଚିତ ରୋଜଗାର ଯୋଜନା " ଅନ୍ତର୍ଗତ ବ୍ୟବସ୍ଥା କରିବାକୁ ପ୍ରତିଶ୍ରୁତି ବିଭିନ୍ନ ସମୟରେ ଦିଆ ଯାଇଥିଲେ ମଧ୍ୟ ଗ୍ରାମରେ ବିଦ୍ୟୁତ, ପାନୀୟ ଜଳ ଓ ସବୁଦିନିଆ ରାସ୍ତା ନାହି । ଜନସଂଖ୍ୟା ୨୦୧୧ ମସିହା ଜନଗଣନା ଅନୁସାରେ ଏହି ଗ୍ରାମରେ ୮୩ଟି ପରିବାରରେ ୩୮୬ ଜଣ ବ୍ୟକ୍ତି ରହୁଥିଲେ । ଏହା ମଧ୍ୟରୁ ୧୯୨ ଜଣ ପୁରୁଷ ଥିବା ବେଳେ ୧୯୪ ଜଣ ମହିଳା ଥିଲେ । ୬ ବର୍ଷରୁ କମ ସଂଖ୍ୟା ଏଠାରେ ୧୬.୦୬% ଥିଲା । ଏଠାରେ ସାକ୍ଷରତା ହାର ୨୦.୯୯% । ପୁରୁଷ ସାକ୍ଷରତା ହାର ୨୩.୫୭% ଓ ମହିଳା ସାକ୍ଷରତା ହାର ୧୮.୫୬% । ଉଲ୍ଲେଖନୀୟ ଯେ ଓଡ଼ିଶା ରାଜ୍ୟର ସାକ୍ଷ୍ୟରତା ହାର ୭୨.୮୭% ରହିଥିଲା ।
ଜାପାନୀ ୟେନ୍   ବା , ଚିହ୍ନ:  ; 4217 କୋଡ଼:   ହେଉଛି ଜାପାନର ଆଧିକାରିକ ମୁଦ୍ରା । ଆନ୍ତର୍ଜାତିକ ବ୍ୟାପାରରେ ଆମେରିକୀୟ ଡଲାର ଓ ଇଉରୋ ପରେ ଏହା ତୃତୀୟ ସର୍ବାଧିକ ବିପଣିତ ମୁଦ୍ରା । ଡଲାର, ଇଉରୋ ଓ ପାଉଣ୍ଡ ଷ୍ଟର୍ଲିଙ୍ଗ ସହ ୟେନ୍ ଏକ ରିଜର୍ଭ୍ କରେନ୍ସି ଭାବେ ମଧ୍ୟ ବେଶ୍ ପ୍ରଚଳିତ । ବ୍ୟୁତ୍ପତ୍ତି ୟେନ୍ ବା ଏନ୍  ( : , : )ର ଆକ୍ଷରିକ ଅର୍ଥ ଗୋଲ  ଚୀନର ମୁଦ୍ରା ୟୁଆନ ଓ କୋରିଆର ମୁଦ୍ରା ୱୋନର ଅର୍ଥ ମଧ୍ୟ ଏକା  । ପ୍ରଥମତଃ ଚୀନାମାନେ ବ୍ୟାପାର ଲାଗି ରୂପା ବ୍ୟବହାର କରୁଥିଲେ । ଏହା ରୂପା ମୁଣ୍ଡା ଆକାରରେ ରହୁଥିଲା । ପରେ ସ୍ପେନୀୟ ଓ ମେକ୍ସିକୀୟମାନେ ପ୍ରଥମ କରି ନିଜ ଗୋଲାକୃତି ମୁଦ୍ରା ଚୀନରେ ପ୍ରଚଳିତ କରାଇଲେ । ଏହାକୁ  (ରୂପା ଗୋଲକ) କୁହାଗଲା  । ଚୀନରୁ ଏହି ଶବ୍ଦ ଜାପାନରେ ପ୍ରଚଳିତ ହେଲା  (ଯେହେତୁ ଜାପାନୀ ଭାଷା ବହୁମାତ୍ରାରେ ଚୀନା ଭାଷାଦ୍ୱାରା ପ୍ରଭାବିତ), ପରେ ଚୀନାମାନେ କୁ ଦ୍ୱାରା ବଦଳାଇ ଦେଲେ  । ଉଭୟର ଉଚ୍ଚାରଣ ଚୀନା ମାଣ୍ଡାରିନ ଭାଷାରେ ସମାନ କିନ୍ତୁ ଜାପାନୀ ଭାଷାରେ ନୁହଁ । ଜାପାନୀମାନେ ସେହି ପୂର୍ବ ପ୍ରଚଳିତ ଶବ୍ଦଟିକୁ ବଜାୟ ରଖିଲେ । ୨ୟ ବିଶ୍ୱଯୁଦ୍ଧ ପରେ ଏହାକୁ ସରଳୀକୃତ କରି କରାଯାଇଛି ।
କୋରାପୁଟ  (କ୍ରମିକ ସଂଖ୍ୟା: ୧୪୪) କୋରାପୁଟ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: କୋରାପୁଟ  (ବି), ସୁନାବେଡ଼ା, ଲମତାପୁଟ ବ୍ଳକ, ବୈପାରୀଗୁଡ଼ା ବ୍ଳକର କିଛି ଅଂଶ ଓ କୋରାପୁଟ ବ୍ଳକର କିଛି ଅଂଶ  । ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ କୃଷ୍ଣଚନ୍ଦ୍ର ଶଗରିଆ ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଘୁରାମ ମାଛଙ୍କଠାରୁ ୪୯୭୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଘୁରାମ ପଦାଳ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ କୃଷ୍ଣ ଚନ୍ଦ୍ର ସଗରିଆଙ୍କଠାରୁ ୧,୧୧୪ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୩ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଜାମନଗର ବିମାନ ବନ୍ଦର ବା ଗୋବର୍ଦ୍ଧନପୁର ବିମାନ ବନ୍ଦର  ( : , : ) ଭାରତୀୟ ରାଜ୍ୟ ଗୁଜରାଟର ଜାମ ନଗରଠାରେ ଅବସ୍ଥିତ  । ଏହା ଭାରତୀୟ ବିମାନ ବାହିନୀ ଅଧୀନରେ ଥିବା ବେଳେ ଏଠାରୁ ବେସାମରିକ ଓ ସାମରିକ ଉଭୟ ବିମାନ ଚଳାଚଳ କରିଥାଏ । ଏଠାରୁ ଘରେଇ ଓ ବ୍ଯବସାୟିକ ଉଭୟ ପ୍ରକାର ବିମାନ ଚଳଚଳ କରେ । ଏଠାରେସ୍ଥିତ ଜାଗୁଆର ସ୍କୁଆଡ୍ରନ ଭାରତର ଶ୍ରେଷ୍ଠ ସ୍କୁଆଡ୍ରନ ଭାବରେ ଏୟାର ଚିଫ ମାର୍ଶାଲଙ୍କଦ୍ୱାରା ପୁରସ୍କୃତ ହେଇଥିଲା । 2006 ମସିହାରେ ଏହି ଷ୍ଟେସନକୁ ଷ୍ଟ୍ରେଷ୍ଠ ଉଡାଣ ଷ୍ଟେସନ ଭାବରେ ପୁରସ୍କାର ପ୍ରଦାନ କରାଯାଇଥିଲା ।ଏହା ଗୁଜରାଟର ଏକମାତ୍ର ଏୟାର ପୋଏର ଯହିଁରେ 2ଟି ରାନୱେ ରହିଛି । ଜିଆଇଡ଼ିବିଦ୍ୱାରା ହେଇଥିବା ସର୍ଭେ ଆକଳନ ଅନୁସାରେ ଏହି ବିମାନ ବନ୍ଦରରେ 2003ରୁ 2008 0ମଧ୍ୟରେ ଟ୍ରାଫିକ 15 % ବୃଦ୍ଧି ହେଇଥିଲା ।ଘରେଇ ଯାତ୍ରୀ ଯାତାୟତ 2016 ପରେ 6 % ବୃଦ୍ଧି ହେବାର ଆକଳନ କରା ଯାଇଛି । ଏପ୍ରିଲ 2015ରେ ଯେମେନ ଦେଶରୁ ଭାରତୀୟ ନାଗରିକମାନଙ୍କୁ ଅପସାରଣ କର ଗଲା ବେଳେ ଏହିଠାରୁ ବିମାନ ପଠା ଯାଇଥିଲା । ଟର୍ମିନାଲ ଏଠାରେ 35 ଏକର ପରିମିତ ସ୍ଥାନ ଉପରେ ଟର୍ମିନାଲ ନିର୍ମିତ ହୋଇଛି । ସମସ୍ତ ସୁବିଧା ଥାଇ ଏଠାରେ ଏୟାର ବସ 320 ଅବତରଣର ସୁବିଧା ରହିଛି । 2012ରୁ ଏହାର ଉନ୍ନତିକରଣ ପାଇଁ ବ୍ୟବସ୍ଥା କରାଯାଇଛି । ଏୟାର ଲାଇନ ଓ ଗନ୍ତବ୍ୟସ୍ଥଳ ଜାମ ନଗରକୁ ମୁମ୍ବାଇ ଏକ ଏୟାର ଇଣ୍ଡିଆ ଆଞ୍ଚଳିକ ଦୈନିକ ସେବା ବର୍ତ୍ତମାନ ରହିଛି । ରାସ୍ତା 8 . ଘଟନା ଓ ଦୁର୍ଘଟଣା 2012 ଅଗଷ୍ଟ 30 ତାରିଖରେ ଦୁଇଟି ହେଲିକେପଟର ଏଠାରେ ଦୁର୍ଘଟଣାଗ୍ରସ୍ତ ହେଇ 9 ଜଣ ଅଫିସର ପ୍ରାଣ ହରେଇ ଥିଲେ । 2015 ଅଗଷ୍ଟ 31ରେ ଏୟାର ଇଣ୍ଡିଆର ଏକ ମିଗ ବିମାନ ଦୁର୍ଘଟଣା ଗ୍ରସ୍ତ ହେଇଥିଲା, କିନ୍ତୁ ପାଇଲଟ ବର୍ତି ଯାଇଥିଲେ ।
ହିମାଳୟାନ ଏକ୍ସପ୍ରେସୱେ, ଏକ 27.5 କିଲୋମିଟର ଦୀର୍ଘ ଏକ୍ସପ୍ରେସୱେ । ଏହା ହରିୟାଣା , ପଞ୍ଜାବ ଓ ହିମାଚଳ ପ୍ରଦେଶର ତ୍ରିବେଣୀ ସୀମା ଅଞ୍ଚଳରେ ଥିବା ଶିବଲିକ ପର୍ବତ ମାଲାକୁ କାଟି ଯାଇଥାଏ । ଏହା ପଞ୍ଜାବର ଜାକିରପୁରଠାରୁ ହିମାଚଳ ପ୍ରଦେଶର ପରୱାନୁ ପର୍ଯ୍ୟନ୍ତ ଯାଇଛି । ଏଥିରେ ପଞ୍ଜାବ ଅଞ୍ଚଳରେ 2 କିଲୋମିଟର , ହରିୟାଣାରେ 21 କିଲୋମିଟର ଓ ହିମାଚଳ ପ୍ରଦେଶରେ 4.5 କିଲୋମିଟର ଯାଇଛି । ଏହା ଗ୍ରୁପଦ୍ୱାରା ନିର୍ମିତ ହେଇଥିଲା । ଲାଭ ସମୂହ ଏହି ରାସ୍ତା ଜାକିରପୁରଠାରୁ ପରୱାନୁ ମଧ୍ୟରେ ମାତ୍ର 3 କିଲୋମିଟର ଦୁରତ୍ୱ କମ କରୁଥିଲେ ମଧ୍ୟ ବହୁ ସମୟ ବଞ୍ଚେଇ ଥାଏ । ଏହି ଦୂରତା ଅତିକ୍ରମ କରିବାକୁ ସାଧାରଣ ରାଜପଥରେ ଭିଡ ଯୋଗୁଁ 1 ଘଣ୍ଟାରୁ 7 ଘଣ୍ଟା ଲାଗିଥାଏ । ଏହି ରାସ୍ତାରେ ଯିବାଦ୍ୱାରା ଯାତ୍ରୀମାନେ ଭିଡ ପୂର୍ଣ ପିଞ୍ଜୋରେ ଓ କାଳକା ରାସ୍ତା ଦେଇ ଯିବାକୁ ହୁଏ ନାହି । ବୈଶିଷ୍ୟ ଏହି ପଥରେ ଏକ ରେଳ ଓଭରବ୍ରିଜ ସହ 2ଟି ଫ୍ଲାଇଓଭର ଓ 11ଟି ବ୍ରିଜ ରହିଛି । ପ୍ରକଳ୍ପ ପାଇଁ 412 କୋଟି ଟଙ୍କା ଖରଚ ହେଇଥିଲା । ଜାକିରପୁରଠାରେ ଥିବା ଟୋଲ ପ୍ଲାଜାରେ 14ଟି ଲେନ ରହିଛି ଓ ତାହା ସର୍ବଧୁନିକ ରେଡିଓ ଫ୍ରେକୁଏନ୍ସି ଆଇଡେନ୍ତିଫାଇୟାର  (ଆରଏଫଆଇଡ଼ି)ଦ୍ୱାରା ଚାଳିତ  । ଏଠାରେ ରାସ୍ତାରେ ଭିଡିଓ କାମେରା ରହିଛି ।
... ଧୂଳିଆନ, ଭାରତୀୟ ରାଜ୍ୟ ପଶ୍ଚିମ ବଙ୍ଗର ମୁର୍ଶିଦାବାଦ ଜିଲ୍ଲାର ଏକ ମୁନ୍ସିପଲିଟି ସହର । ଏହା ଗଙ୍ଗା ଓ ହୁଗୁଳି ନଦୀର କେନାଲ ମଝିରେ ରହିଛି । ଧ୍ଳିଲିଆନ ଏକ ଏକ ଆଭ୍ଯନ୍ତରୀଣ ଜଳପଥ ବାଣିଜ୍ୟ ଯାତାୟତ ପୟେନ୍ଟ ହିସାବରେ ମୁର୍ଶିଦାବାଦ ଓ ବାଂଲାଦେଶର ରାଜଶହି ସହର ମଧ୍ୟରେ ଯୋଗାଯୋଗ ରଖେ ।ଏହି ସହରରୁ ବାର୍ଗ ସହାୟତା ହେ କମ ଖରଚରେ ଜିନିଷ ପାତ୍ର ନିଆ ଅଣା କରାଯାଇପରିବାର ବିପୁଳ ସୁଯୋଗ ରହିଛି । ତେବେ ଏହା ବେଈ ଉଭୟ ରାଜ୍ୟ ମଧ୍ୟରେ ବର୍ତ୍ତମାନ ରାଜିନାମା ହେଇପାରି ନାହିଁ । ଭୌଗୋଳିକ ସ୍ଥିତି ଧୂଳିଆନର ଭୌଗୋଳିକ ଅବସ୍ଥିତି 24.68  87.97  ଠାରେ ଓ ଏହା ସମୁଦ୍ରପଟ୍ଟବଠାରୁ ମାତ୍ର 13 ଫୁଟ ଉପରେ ରହିଛି । ଧୂଳିଆନର ଦକ୍ଷିଣରେ ଫରକ୍କା ଥିବା ବେଳେ ସାକ୍ଷୀଣରେ ଔରଙ୍ଗାବାଦ , ପଶ୍ଚିମରେ ପାକୁର , ଓ ପୂର୍ବରେ ଗଙ୍ଗା ନଦୀ ଅବସ୍ଥିତ , ଜନସଂଖ୍ୟା 2011 ଜନଗଣନା ଅନୁସାରେ ଧୂଳିଆନର ଜନସଂଖ୍ୟା 230,022 ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 119,151 ଥିବା ବେଳେ ମହିଳା ସଂଖ୍ୟା 119,971 ଥିଲା । 6 ବର୍ଷରୁ କମ ସଂଖ୍ୟା 45,483 ରହିଥିଲା । ଏହା 2001 ଜନଗଣନାରେ ମାତ୍ର 72,906 ଜନସଂଖ୍ୟାଠାରୁ ଢେର ଅଧିକ ବୃଦ୍ଧି ହେଇଥିବାର ଦେଖାଯାଏ । 2011 ମସିହାରେ ଏଠାରେ ସାକ୍ଷ୍ୟରତା ହାର 60.06 ରହିଥିଲା ।
ହୀରାକୁଦ ଏୟାର ଷ୍ଟ୍ରିପ  ( : )ବା ଜମାଦାର ପାଳି ବିମାନ ଅବତାରଣ କେନ୍ଦ୍ର ଭାରତୀୟ ରାଜ୍ୟ ଓଡ଼ିଶାର ସମ୍ବଲପୁର ଜିଲ୍ଲାର ସମ୍ବଲପୁର ସହରଠାରୁ 12 କିଲୋମିଟର ଦୂରବର୍ତ୍ତୀ ଜମାଦାରପଲିଠାରେ ହୀରାକୁଦ ଜଳଭଣ୍ଡାରର ତଟ ନିକଟରେ ଅବସ୍ଥିତ  । ଅବସ୍ଥିତି ଏହାର ଭୌଗୋଳିକ ଅବସ୍ଥିତି 21 34 49  84 00 20  ଠାରେ ।ଏହା ସମୁଦ୍ରପତ୍ତନଠାରୁ 658 ଫୁଟ ଉପରେ ଅବସ୍ଥିତ । ସମ୍ବଲପୁର ସହରର ଅଇଣ୍ଠାପାଳି ଛକଠାରୁ ହୀରାକୁଦ ବନ୍ଧ ଆଡକୁ କାଇନଶିର ଗ୍ରାମ ଦେଇ ଯାଇଥିବା ରାସ୍ତାରେ ଗଲେ ଏହା 12 କିଲୋମିର୍ଟର ଦୁରବର୍ତୀ ସ୍ଥାନରେ ହୀରାକୁଦ ଜଳଭଣ୍ଡାର ନିକଟସ୍ଥ ଏକ ସମତଳ ଅଞ୍ଚଳରେ ରହିଛି । ଏଠାରେ ପହଞ୍ଚିବାକୁ ସମ୍ବଲପୁର - ରାଉରକେଲା ରାଜପଥ ସମବ୍ଲ୍ପୁରଠାରୁ 18 କିଲୋମିଟର ଦୂରରୁ ଅନନ୍ୟ ଏକ ପକ୍କା ରାସ୍ତା ମଧ୍ୟ ରହିଛି । ଇତିହାସ ଏହି ଏୟାର ଷ୍ଟ୍ରିପ ବ୍ରିଟିଶ ସମୟ ରେନିର୍ମାଣ ହେଇଥିଲା ଓ ଏହା ମୁଖ୍ଯତଃ ରାଜନେତା ଓ ଅନ୍ୟ ବିଶିଷ୍ଟ ବ୍ୟକ୍ତିଙ୍କ ଗମନାଗମନ ପାଇଁ ସାନ ବିମାନ ଅବତରଣ ପାଇଁ ବ୍ଯବହ୍ରୁତ ହାଉଥିଲା । ତେବେ ରାଜ୍ୟ ସରକାର ଏହାକୁ ଉନ୍ନତ କରି ସମ୍ବଲପୁରରୁ ଭୁବନେଶ୍ୱର ଦୈନିକ ବିମାନ ଚାଳନାର ବ୍ୟବସ୍ଥା କରିଥିଲେ । କିଛି ଦିନ ଚାଲିବା ପରେ ତାହା ସାମୟିକ ଭାବରେ ସ୍ଥଗିତ ରହିଛି । ପ୍ରଚଳିତ ବିମାନ ସେବା ଏହି ଏୟାର ଷ୍ଟ୍ରିପକୁ ଏୟାର ଓଡ଼ିଶାର ବିମାନ ଭୁବନେଶ୍ୱରଠାରୁ ପରିକ୍ଷ୍ୟାମୂଳକ ଭାବେ ଚାଲିଥିଲା । ତାହା ବର୍ତ୍ତମାନ ପାଇଁ ସ୍ଥଗିତ ରହିଛି ।
ପ୍ରତିବର୍ଷ ଅପ୍ରେଲ ମାସ ୨୨ ତାରିଖକୁ ପୃଥିବୀ ଦିବସ ବା ଆର୍ଥ-ଡ଼େ ଭାବେ ପାଳନ କରାଯାଇଥାଏ । ୧୯୭୦ ମସିହାରେ ପ୍ରଥମେ ଆର୍ଥ-ଡ଼େ ପାଳନ କରାଯାଇଥିଲା । ପରିବେଶବିତ୍ ତଥା ଆମେରିକାର ସିନେଟର ଗେଲର୍ଡ ନେଲସନ ପ୍ରଥମେ ଏହି ଦିବସ ପାଳନ କରିଥିଲେ । ପରେ ୧୯୯୦ ମସିହାରେ ପୃଥିବୀର ୧୪୧ଟି ଦେଶରେ ଏହି ଦିବସ ପାଳନ ହୋଇଥିଲା । ବର୍ତ୍ତମାନ ବିଶ୍ୱର ୧୭୫ଟି ଦେଶରେ ପୃଥିବୀ ଦିବସ ପାଳିତ ହେଉଛି । ଆଧାର ବାହାର ତଥ୍ୟ   . 2009-09-24 . 2009 .   .  ' .   2011-05-12 . :   , 1990 . , 1971.  " : ,"  , 2002 1970
ଅକ୍ସାଜେପାମ ହେଉଛି ଏକ ପ୍ରକାର ବେଞ୍ଜୋଡାଏଜେପିନ ଔଷଧ ଯାହା ଉଦ୍‌ବେଗ, ଶୋଇବାରେ ଅସୁବିଧା ଏବଂ ମଦ୍ୟପାନ ପ୍ରତ୍ୟାହାର ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଏହାର ପ୍ରଭାବ ଅପେକ୍ଷାକୃତ ଧୀରେ ଆରମ୍ଭ ହୁଏ କିନ୍ତୁ ଦୀର୍ଘସ୍ଥାୟୀ ପ୍ରଭାବ ରହେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ, ମୁଣ୍ଡ ବୁଲାଇବା ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅପବ୍ୟବହାର, ଉତ୍ତେଜନା, ସ୍ମୃତି ଶକ୍ତି ହ୍ରାସ, ଆତ୍ମହତ୍ୟା ପ୍ରବଣତା ଏବଂ ଅସ୍ପଷ୍ଟ କଥାବାର୍ତ୍ତା ହୋଇପାରେ । ପ୍ରାରମ୍ଭିକ ଗର୍ଭଧାରଣ ସମୟରେ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଓପିଓଏଡ୍ ସହିତ ବ୍ୟବହାର କରିବାକୁ ସାଧାରଣତଃ ସୁପାରିଶ କରାଯାଏ ନାହିଁ । ଏହା ଜିଏବିଏ   ନ୍ୟୁରୋଟ୍ରାନ୍ସମିଟର ମାଧ୍ୟମରେ କାମ କରେ ବୋଲି ବିଶ୍ୱାସ କରାଯାଏ । ଅକ୍ସାଜେପାମ ୧୯୬୨ ମସିହାରେ ପେଟେଣ୍ଟ ହୋଇଥିଲା ଏବଂ ୧୯୬୪ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୧୫ମିଗ୍ରାର ୨୮ଟି ବଟିକାର ମୂଲ୍ୟ ୨୦୨୧ ମସିହାରେ ପ୍ରାୟ  ୬ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣ ଔଷଧର ମୂଲ୍ୟ ପ୍ରାୟ ୩୦ ଡଲାର ଅଟେ। ।
ଟାଭାବୋରୋଲ  (ଇଂରାଜୀ ଭାଷାରେ ), କେରିଡିନ ବ୍ରାଣ୍ଡ ଏହାର ଏକ ବେପାର ନାମ, ହେଉଛି ଏକ କବକରୋଧୀ ଔଷଧ ଯାହା ନଖରରେ ହେଉଥିବା କବକ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ  । ଏହାକୁ ନଖରେ ପ୍ରୟୋଗ କରି ବ୍ୟବହୃତ ହୁଏ । ସାମାନ୍ୟରୁ ମଧ୍ୟମ ରୋଗରେ ଏହାକୁ ବ୍ୟବହାର କରାଯାଏ । ପାର୍ଶ୍ୱ ପ୍ରତିକ୍ରିୟାରେ ଚର୍ମର ଉତ୍ତେଜନା ଏବଂ ଏକ ଅନ୍ତର୍ବଦ୍ଧିତ ନ‌ଖ ହୋଇପାରେ । ଏହା ଏକ ଲିଉସିଲ-ଟିଆରଏନଏ ସିନ୍ଥେଟେଜ ନାମକ ଏଞ୍ଜାଇମକୁ ପ୍ରତିରୋଧ କରି କାର୍ଯ୍ୟକ୍ଷମ ହୁଏ ଯାହା ଫଙ୍ଗସ୍ ପ୍ରୋଟିନ୍ ତିଆରି କରିବା ପାଇଁ ଆବଶ୍ୟକ ହୁଏ । ୨୦୧୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଟାଭାବୋରୋଲକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୧୦ ମିମି ଦ୍ରବଣର ମୂଲ୍ୟ ପ୍ରାୟ ୧୬୦୦ ଡଲାର ଅଟେ । ଏହା କାନାଡାରେ ମଧ୍ୟ ଉପଲବ୍ଧ କିନ୍ତୁ ୨୦୧୮ ସୁଦ୍ଧା ୟୁରୋପରେ ଉପଲବ୍ଧ ହୋଇ ନଥିଲା ।
ଓକ୍ଟ୍ରିଓଏଟାଇଡ, ଅନ୍ୟମାନଙ୍କ ମଧ୍ୟରେ ବିକ୍ରି ହେଉଥିବା ନାମ ସାଣ୍ଡୋସ୍ଟାଇନ, ଏକ ଓଷଧ ଯାହା କାର୍ସିନଏଡ୍ ସିଣ୍ଡ୍ରୋମ, ଆକ୍ରୋମେଗାଲି, ଜନ୍ମଗତ ହାଇପରିନସୁଲିନାଇଜିମ, ସ୍ଫିତ ଗ୍ରାସନଳୀ ଶିରା ଏବଂ ଖାଦ୍ୟନଳୀ ରକ୍ତସ୍ରାବର ଚିକିତ୍ସା ପାଇଁ ବ୍ୟବହୃତ ହୁଏ  ଏହା ଶିରା କିମ୍ବା ମାଂସପେଶୀରେ ଇଞ୍ଜେକ୍ସନ ଆକାରରେ ଦିଆଯାଇପାରେ  ତୁରନ୍ତ କାର୍ଯ୍ୟକ୍ଷମ ଔଷଧ ୧୨ ଘଣ୍ଟା ପର୍ଯ୍ୟନ୍ତ ପ୍ରଭାବଶାଳୀ ହୋଇପାରେ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ଧୀର ହୃତ୍‌ପିଣ୍ଡ ଗତି ଏବଂ ପେଟ ବେଆରାମ ଲାଗିପାରେ  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କମ୍ କିମ୍ବା ଉଚ୍ଚ ରକ୍ତ ଶର୍କରା ସ୍ତର, ପିତ୍ତକୋଷ ସମସ୍ୟା ଏବଂ ଆନାଫାଇଲକ୍‌ସ ହୋଇପାରେ  ଗର୍ଭାବସ୍ଥାରେ ବ୍ୟବହାର ସୁରକ୍ଷିତ କି ନାହିଁ ତାହା ଅସ୍ପଷ୍ଟ ରହିଛି। ସ୍ତନ୍ୟପାନ କରାଇବା ସମୟରେ ବ୍ୟବହାର ସୁପାରିଶ କରାଯାଏ ନାହିଁ  ଏହା ପ୍ରାକୃତିକ ସୋମାଟୋଷ୍ଟାଟିନର ପ୍ରଭାବକୁ ଅନୁକରଣ କରିଥାଏ ଏବଂ ଗ୍ରୋଥ ହରମୋନ, ସେରୋଟୋନିନ, ଇନସୁଲିନ ଓ ଗ୍ଲୁକାଗନ ମୁକ୍ତିକୁ ପ୍ରତିରୋଧ କରିଥାଏ  ଏହା ପ୍ରଥମେ ୧୯୭୯ରେ ରସାୟନ ବିଜ୍ଞାନୀ ୱିଲଫ୍ରିଡ୍ ବାଉରଦ୍ୱାରା ନିର୍ମିତ ହୋଇଥିଲା  ୧୯୮୮ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଏହାକୁ ଅନୁମୋଦନ କରାଯାଇଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ୨୦୨୦ ସୁଦ୍ଧା ଏହାର ୫୦ ଡୋଜରେ ପ୍ରାୟ ୩ ପାଉଣ୍ଡ ଖର୍ଚ୍ଚ ହୁଏ। ଯୁକ୍ତରାଷ୍ଟ୍ରରେ ଏହି ପରିମାଣ ୨୦୨୦ ସୁଦ୍ଧା ପ୍ରାୟ ୫.୩୦ ଡଲାର ଅଟେ।
ଡାକୋମିଟିନିବ  (ଇଂରାଜୀ ଭାଷାରେ ), ଭିଜିମପ୍ରୋ ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା ଅଣ-ଛୋଟ-ଜୀବକୋଷ ଫୁସଫୁସ କର୍କଟ   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା କେତେକ ଏପିଡର୍ମାଲ୍ ବୃଦ୍ଧି ଫ୍ୟାକ୍ଟର୍ ରିସେପ୍ଟର   ମ୍ୟୁଟେସନ ସହିତ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ରାସ, ପାଟି ପ୍ରଦାହ, ନେତ୍ରାବରଣ ପ୍ରଦାହ, ଗଲୁ, ଯକୃତ ସମସ୍ୟା ଏବଂ ଅଇ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଇଣ୍ଟରସ୍ଟିସିଆଲ୍ ଫୁସଫୁସ ରୋଗ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଇଜିଏଫଆର  ର ଏକ ଟାଇରୋସିନ୍ କାଇନେଜ ଇନହିବିଟର । ୨୦୧୮ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୯ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡାକୋମିଟିନିବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ମାସକୁ ଏହି ଚିକିତ୍ସା ପିଛା ପ୍ରାୟ ୧୪,୩୦୦ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୨୭୦୦ ପାଉଣ୍ଡ ଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୧୦ ଜୁନ ବର୍ଷର ୧୬୧ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୬୨ତମ  । ବର୍ଷ ଶେଷ ହେବା ପାଇଁ ଆଉ ୨୦୪ ଦିନ ବାକି ଅଛି ।
ରାମ‌ବିଭା କବି ଅର୍ଜୁନ ଦାସଙ୍କ ଲିଖିତ ଏକ ଛାନ୍ଦକାବ୍ୟ । ଏଥିରେ ରାମଚନ୍ଦ୍ରଙ୍କ ବିବାହ ବର୍ଣ୍ଣିତ ହୋଇଛି । ଏହା ଓଡ଼ିଆ ଭା‌ଷାର ପ୍ରଥମ କାବ୍ୟ ଯାହାକି ଛନ୍ଦରେ ଲିଖିତ । ଏହି କାବ୍ୟର ଛାନ୍ଦଗୁଡ଼ିକରେ ବିଭିନ୍ନ ବାଣୀରେ ଗାଇବା ପାଇଁ ନିର୍ଦ୍ଦେଶ ଦିଆ ଯାଇଛି । ଏହା କାବ୍ୟ ରଚନା ପୂର୍ବରୁ ଅନ୍ୟ ଛାନ୍ଦମାନଙ୍କ ଉପସ୍ଥିତିର ସୂଚନା ଦିଏ । ତ‌ଥାପି ଏ ସବୁ ବିଷୟ ଅନାବିଷ୍କୃତ ହୋଇ ରହିଛି । ରାମ‌ବିଭା ଓ କଳ୍ପଲତା ଏହି ଦୁଇଟି କାବ୍ୟରେ ବ‌ହୁ ପ୍ରାଚୀନ ଶବଦର ପ୍ର୍‌ୟୋଗ ହୋଇଛି, ଯେପରି- ଉଲାଗି, ତଡ଼ାଉ, ଚଉସମ, ଭାନ୍ତି, ମେହୁ, ବଳନ୍ତ, ରହୁବର, ଇତ୍ୟାଦି । ଏହି ଶବଦଗୁଡ଼ିକ ସାରଳା ମହାଭାରତରେ ବ୍ୟବ‌ହୃତ ହୋଇଥିବାରୁ ଅର୍ଜଆଧାରୁାସଙ୍କୁ ସାରଳା ଦାସଙ୍କ ସମସାମୟିକ ବୋଲି ମଧ୍ୟ କୁହାଯାଇପାରେ । ରାମ‌ବିଭା ଓ କଳ୍ପଲତା ଉଭୟ ଗ୍ରନ୍ଥରେ ଅକ୍ଷ‌ର ସଂଖ୍ୟା ଅସମାନ ଓ ତାହା କେତେକାଂଶରେ ଦାଣ୍ଡି ରୀତି ଭଳି ।
ନବୀନ କୁମାର ପରିଡ଼ା  (ଜନ୍ମ: ୮ ମାର୍ଚ୍ଚ ୧୯୫୪) ଜଣେ ଓଡ଼ିଆ ନଟ୍ୟକାର  । ୨୦୧୫ ମସିହାରେ ତାଙ୍କୁ ତାଙ୍କ ରଚିତ ନାଟ୍ୟ ସଂକଳନ ନାଟୁଆ ଓ ଅନ୍ୟାନ୍ୟ ନାଟକ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ଜନ୍ମ, ପରିବାର ଓ ଶିକ୍ଷା ନବୀନ କୁମାର ପରିଡ଼ା ୧୯୫୪ ମସିହାର ମାର୍ଚ୍ଚ ୮ ତାରିଖରେ ବାଲେଶ୍ୱର ଜିଲ୍ଲାର ଜଳେଶ୍ୱର ଥାନା ଅନ୍ତର୍ଗତ ଜମାଳପୁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହରିଶ୍ଚନ୍ଦ୍ର ପରିଡ଼ା ଓ ମାଆଙ୍କ ନାମ ବିଷ୍ଣୁପ୍ରିୟା ପରିଡ଼ା । ସେ ପାଠପଢ଼ା ଆରମ୍ଭ କରିଥିଲେ ବିଶ୍ୱନାଥ ଉଚ୍ଚ ପ୍ରାଥମିକ ବିଦ୍ୟାଳୟରୁ ଏବଂ ପ୍ରଦର୍ଶନକଳାରେ ସ୍ନାତକୋତ୍ତର କରିଥିଲେ । ୧୯୮୩ ମସିହାର ଜାନୁଆରୀ ମାସରେ ସେ ଉତ୍କଳ ସଙ୍ଗୀତ ମହାବିଦ୍ୟାଳୟରେ ଅଧ୍ୟାପକ ଭାବରେ ଯୋଗ ଦେଇଥିଲେ । ୨୦୦୭ ମସିହାରେ ସେ ବିଭାଗୀୟ ମୁଖ୍ୟକୁ ପଦୋନ୍ନତୀ ହୋଇଥିଲେ ଏବଂ ୨୦୧୦ରେ ଅଧକ୍ଷ ଭାବରେ କାର୍ଯ୍ୟ କରିଥିଲେ । ୨୦୧୨ ମସିହାର ମାର୍ଚ୍ଚ ମାସରେ ସେ ଚାକିରୀରୁ ଅବସର ନେଇଥିଲେ । ନାଟକ ରଚନା ଓ ନିର୍ଦ୍ଦେଶନା ସ୍ନାତକୋତ୍ତର କରିବା ପରେ ସେ ନାଟ୍ୟ ରଚନା, ନିର୍ଦ୍ଦେଶନା, ନାଟ୍ୟ ପ୍ରଶିକ୍ଷକ, ଅଭିନେତା ତଥା ମଞ୍ଚ ପରିଚାଳନା କ୍ଷେତ୍ରରେ ୪୦ ବର୍ଷରୁ ଅଧିକ ସମୟ ଧରି କାର୍ଯ୍ୟ କରିଛନ୍ତି । ସେ ଓଡ଼ିଶା ସଙ୍ଗୀତ ନାଟକ ଏକାଡେମୀଦ୍ୱାରା ପ୍ରଯୋଜିତ ୬ଟି ରାଜ୍ୟସ୍ତରୀୟ ନାଟକ କର୍ମଶାଳରେ ପରିଚାଳନା କରିଛନ୍ତି । ନାଟ୍ୟ କଳାକ୍ଷେତ୍ରରେ ସେ ୩୦ ବର୍ଷରୁ ଅଧିକ ସମୟ ଧରି ଓଡ଼ିଶା ବିଭିନ୍ନ ଅଞ୍ଚଳରେ ନାଟକ ଶିକ୍ଷା ପ୍ରଦାନ କରିଛନ୍ତି ।
ଗୁଣପୁର ରେଳ ଷ୍ଟେସନ ପୂର୍ବ ତଟ ରେଳ ଅନ୍ତର୍ଗତ ୱଲଟିୟର୍ ବିଭାଗ ଅଧୀନରେ ପରିଚାଳିତ । ଏହା ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ । ଇତିହାସ ପାରଳାଖେମୁଣ୍ଡିର ରାଜା ତାଙ୍କ ରାଜଧାନୀ ସହ ୪୦ କି.ମି ଦୂରରେ ଥିବା ନୁଆପଡା ରେଳ ଷ୍ଟେସନ ସହ ସଂଯୋଗ କରିବାପାଇଁ ନିଷ୍ପତ୍ତି ନେଲେ । ୧୮୯୮ ସରକାରୀ ସ୍ୱୀକୃତି ପାଇବା ପରେ କାମ ଆରମ୍ଭ ହେଲା । ପ୍ରାୟ ସାତ ଲକ୍ଷ ଟଙ୍କା ବ୍ୟୟରେ ନିର୍ମିତ ଏହି ଛୋଟ ଗେଜ୍ ରେଳପଥର ଶୁଭାରମ୍ଭ ୧୯୦୦ ମସିହାରେ ହେଲା । ପ୍ରାରମ୍ଭିକ ଅବସ୍ଥାରେ ଏହି ରେଳ ଚଳାଚଳରେ କ୍ଷତି ସହିବାକୁ ପଡିଲା, କିନ୍ତୁ ୧୯୧୦ ପରେ ପରେ ସାମାନ୍ୟ ଲାଭ ହେବା ସହ ୧୯୨୪-୧୯୨୫ରେ ଲାଭ ପରିମାଣ ବୃଦ୍ଧି ହେଲା । ଫଳରେ ରାଜା ଏଥିରେ ଉତ୍ସାହିତ ହୋଇ ଏହି ରେଳପଥକୁ ଗୁଣପୁର ପର୍ଯ୍ୟନ୍ତ ବିସ୍ତାର କରିବାକୁ ନିଷ୍ପତ୍ତି ନେଲେ । ଏହି ନିଷ୍ପତ୍ତି ଦୁଇଟି ପର୍ଯ୍ୟାୟରେ ଅର୍ଥାତ ୧୯୨୯ ଓ ୧୯୩୧ରେ କାର୍ଯ୍ୟକାରୀ ହେଲା । ପରବର୍ତ୍ତୀ ପର୍ଯ୍ୟାୟରେ ଏହି ରେଳପଥ ତତ୍କାଳୀନ ବେଙ୍ଗଲ୍-ନାଗପୁର ରେଳପଥ ସହ ବିଲୟ ହୋଇଥିଲା । । ଭାରତ ସ୍ୱାଧୀନ ହେବାପରେ ଏହା ଉତ୍ତର-ପୂର୍ବ ରେଳପଥର ଅଂଶ ଭାବେ ଏହା ପରିଗଣିତ ହେଲା । ଏହି ଛୋଟ ଗେଜ୍ ରେଳପଥର ବିସ୍ତାର କରି ବ୍ରଡ୍ ଗେଜ୍ କରିବା ଉଦ୍ଦ୍ୟେଶରେ ପ୍ରଥମେ ୧୯୫୦ ମସିହା ଏବଂ ପରେ ୧୯୬୪ ଓ ୧୯୬୭ ମସିହାରେ ସର୍ଭେ କରାଯାଇଥିଲା । ତେବେ ୨୭ ନଭେମ୍ବର ୨୦୦୨ରେ ଏହି ବ୍ରଡ୍ ଗେଜ୍ ପରିବର୍ତ୍ତନ ପାଇଁ ଭିତ୍ତି ପ୍ରସ୍ତର ସ୍ଥାପନ କରାଗଲା । ୧, ଅପ୍ରିଲ୍ ୨୦୦୩ରେ ଏହି ରେଳପଥ ନବ ଗଠିତ ପୂର୍ବ ତଟ ରେଳପଥର ଅନ୍ତର୍ଭୁକ୍ତ ହେବା ସହ ୯ ଜୁନ ୨୦୦୪ରେ ବ୍ରଡ୍ ଗେଜ୍ ପରିବର୍ତ୍ତନ ପାଇଁ କାର୍ଯ୍ୟର ଶୁଭାରମ୍ଭ ହେଲା । ପରିଶେଷରେ, ୨୧ ଅଗଷ୍ଟ ୨୦୧୧ ଦିନ ବ୍ରଡ୍ ଗେଜ୍‌ରେ ପରିବର୍ତ୍ତିତ ଏହି ରେଳପଥରେ ପୁରୀ-ଗୁଣପୁର ପାସେଞ୍ଜର ଟ୍ରେନ ପ୍ରଥମ ଯାତ୍ରା ଆରମ୍ଭ କରିବା ସହ ପରିବର୍ତ୍ତିତ ବ୍ରଡ୍‌ ଗେଜ୍ ରେଳପଥରେ ରେଳଯାତ୍ରାର ଶୁଭାରମ୍ଭ ହେଲା । ସମୟ ସାରଣୀ ବର୍ତ୍ତମାନ ଗୁଣପୁରକୁ ସଂଯୋଗ କରୁଥିବା ଏହି ରେଳପଥରେ ନିମ୍ନ ତିନୋଟି ପାସେଂଜର ଟ୍ରେନ୍ ଯାତାୟତ କରୁଅଛି । 58418 ଗୁଣପୁର - ପୁରୀ  (ପାସେଞ୍ଜର)-ପ୍ରସ୍ଥାନ - ୦୬-୨୫ ସକାଳ 58505 ଗୁଣପୁର - ବିଶାଖାପାଟଣା  (ପାସେଞ୍ଜର) ପ୍ରସ୍ଥାନ - ୧୨-୩୫ ଅପରାହ୍ଣ 58420 ଗୁଣପୁର - ପଲାସା- (ପାସେଞ୍ଜର) ପ୍ରସ୍ଥାନ - ୨୦-୪୫ ରାତ୍ରି ୨୩-୩-୨୦୧୭ ତାରିଖଠାରୁ ଗୂଣପୁର ରେଳ ଷ୍ଟେସନଠାରୁ ପ୍ରଥମ କରି ଦ୍ରୁତଗାମୀ ଯାତ୍ରୀବାହୀ ଏକ୍ସପ୍ରେସ ଭାବେ ୧୮୪୧୮/୧୮୪୧୭ ଗୁଣପୁର-ରାଉଲକେଲା ରାଜ୍ୟରାଣୀ ରେଳଗାଡି ଚଳାଚଳ ଆରମ୍ଭ କରିଥିଲା  । ଏହାଦ୍ୱାରା ଗୁଣୁପୁର ସିଧା ସଳଖା ଭାବରେ ଦ୍ରୁତଗାମୀ ଗାଡି ଯୋଗେ ଓଡ଼ିଶାର ଅନ୍ୟ ପ୍ରମୁଖ ସହର ବ୍ରହ୍ମପୁର, ଭୁବନେଶ୍ୱର, କଟକ, ଅନୁଗୋଳ, ସମ୍ବଲପୁର ତଥା ରାଉଲକେଲା ସହ ଯୋଡିହୋଇ ପାରିଲା ।
କୃଷ୍ଣଚନ୍ଦ୍ର ବକ୍ସିପାତ୍ର ଅବିଭକ୍ତ କୋରାପୁଟ ଜିଲ୍ଲାର ଜଣେ ବିଶିଷ୍ଟ ସମବାୟବିତ୍‌ ତଥା ସମାଜସେବୀ । ଉତ୍କଳ ସମ୍ମିଳନୀ  (ରାୟଗଡ଼ା ଶାଖା)ର ପୂର୍ବତନ ଜିଲ୍ଲା ସଭାପତି ତଥା ରାୟଗଡ଼ାର ପୂର୍ବତନ ନଗରପାଳ ଭାବେ ରାୟଗଡାର ସର୍ବାଙ୍ଗୀନ ବିକାଶରେ ତାଙ୍କର ଅନେକ ଅବଦାନ ରହିଛି  । ପିଲାଦିନ ଓ ଶିକ୍ଷା ଲାଭ ଶ୍ରୀ କୃଷ୍ଣଚନ୍ଦ୍ର ବକ୍ସିପାତ୍ରଙ୍କ ଜନ୍ମ ହୁଏ ୧୯୨୭ ମସିହା ମେ ମାସ ୬ ତାରିଖ ଦିନ ତାଙ୍କ ମାମୁଁଘର ପାରଳାଖେମୁଣ୍ଡିଠାରେ । ପିଲାଟି ଦିନରୁ ସେ ଧୀରସ୍ଥିର ପ୍ରକୃତିର ଥିଲେ । ପ୍ରାଇମେରୀ ଶିକ୍ଷା ରାୟଗଡ଼ାରେ ସମାପନ କରି ସେ ଗୁଣପୁର ହାଇସ୍କୁଲରେ ହାଇସ୍କୁଲ ଶିକ୍ଷା ସମାପ୍ତ କରିଥିଲେ । ପାରଳାଖେମୁଣ୍ଡିର ଶ୍ରୀ କୃଷ୍ଣଚନ୍ଦ୍ର ଗଜପତି ମହାବିଦ୍ୟାଳୟରେ ସ୍ନାତକ  (ବି.ଏ) ପର୍ୟ୍ୟନ୍ତ ପଢ଼ିଥିଲେ  । ଛାତ୍ର ଜୀବନରୁ ସେ ଭାରତୀୟ ଜାତୀୟ କଂଗ୍ରେସ ପ୍ରତି ଅନୁରକ୍ତ ଥିଲେ । ୧୯୪୩ ମସିହା ଅପ୍ରେଲ୍ ମାସରେ କୁନ୍ତଳା କୁମାରୀଙ୍କ ସହ ତଙ୍କର ବାଲ୍ୟ ବିବାହ ହୋଇଥିଲା । ସମାଜ ସେବା ୧୯୪୮ରେ ବି.ଏ. ପାସ୍‌ ପରେ ସେ ବି.ଏଲ୍. ପଢ଼ିଲେ । ସ୍ନାତକ ଶିକ୍ଷା ପରେ ୧୯୫୦ରୁ ୧୯୫୨ ସେ ଗୋବିନ୍ଦ ଚନ୍ଦ୍ର ଦେବ ହାଇସ୍କୁଲରେ ଅବୈତନିକ ଶିକ୍ଷକ ରୂପେ ଶିକ୍ଷାଦାନ କରିଥିଲେ । ତାପରେ ସେ ଦେଲେ ଓ.ଏ.ଏସ୍. ପରୀକ୍ଷା । ବାପାଙ୍କ ସ୍ୱାଭିମାନକୁ ସମ୍ମାନ ଜଣାଇ ସେ ଚାକିରିର ମୋହରୁ ନିଜକୁ ଦୂରେଇ ରଖିଲେ ଏବଂ ଜନସେବାରେ ନିଜକୁ ନିୟୋଜିତ କଲେ । ସେତେବେଳେ ବିଶ୍ୱନାଥ ପଟ୍ଟନାୟକ କୁଜେନ୍ଦ୍ରିରେ ରହି ସ୍ୱାଧୀନତା ଆନ୍ଦୋଳନରେ ଭାଗ ନେଇଥାନ୍ତି । କୃଷ୍ଣଚନ୍ଦ୍ର ତାଙ୍କ ପ୍ରତ୍ୟକ୍ଷ ସଂପର୍କରେ ଆସିଲେ । ୧୯୪୨ ମସିହାରେ ସେ ଭାରତଛାଡ ଆନ୍ଦୋଳନରେ ଭାଗ ନେଇ ସେ ଜେଲ୍‌ ଯାଇଥିଲେ । କୃଷକ ସମାଜର ଏକ ଅଗ୍ରଣୀ ନେତା ଭାବେ ସେ ବହୁ ଜନହିତକର କାର୍ଯ୍ୟ କରିଯାଇଛନ୍ତି । ୧୯୫୪ରୁ ୧୯୬୨ ପର୍ଯ୍ୟନ୍ତ ସେ ରାୟଗଡ଼ା ପୌର କାଉନ୍‌ସିଲର୍‌ ଥିଲେ । ସେ ରାୟଗଡ଼ା କଲେଜର ସଂସ୍ଥାପକ ସଦସ୍ୟ ଭାବେ ୧୯୬୬ରୁ ୧୯୭୫,୧୯୭୯ରୁ ୧୯୮୩, ୧୯୮୩ରୁ ୧୯୮୮, ୧୯୮୮ରୁ ୧୯୯୩ ଓ ୧୯୯୩ରୁ ୨୦୦୨ ପର୍ଯ୍ୟନ୍ତ ରହିଥିଲେ ଏବଂ ରାୟଗଡ଼ା ମହାବିଦ୍ୟାଳୟ/ ସ୍ୱୟଂଶାସିତ ହେବା ପଛରେ ତାଙ୍କରି ମୂଖ୍ୟ ଭୂମିକା ଥିଲା । ରାୟଗଡ଼ା ସହରରେ ସେ ଜନପ୍ରିୟ ଥିଲେ ଏବଂ ଚାରିଥର ରାୟଗଡ଼ା ମୁନିସିପାଲିଟିର ଅଧ୍ୟକ୍ଷଭାବେ ନିର୍ବାଚିତ ହୋଇଥିଲେ । ଦୀର୍ଘ ସମୟ ଧରି ଉତ୍କଳ ସମ୍ମିଳନୀ, ରାୟଗଡ଼ା ଶାଖାର ସଭାପତି ଦାୟୀତ୍ୱରେ ରହିଥିଲେ ସେ । ପରିଶେଷରେ ସେ ଫେବୃୟାରୀ ୧୦, ୨୦୧୦ ଦିନ ୮୨ ବର୍ଷ ବୟସରେ ଇହଧାମ ତ୍ୟାଗ କରିଥିଲେ । ପଦ ପଦବୀ ଉତ୍କଳ ସମ୍ମିଳନୀର ଜିଲ୍ଲା ସଭାପତି  (ରାୟଗଡ଼ା), ରାୟଗଡ଼ା ପୌରପାଳିକାର ପୌରପାଳ, ମଝିଘରିଆଣୀ ମନ୍ଦିରର ମ୍ୟାନେଜିଂ ଟ୍ରଷ୍ଟି, ସଭ୍ୟ, ରାୟଗଡା ଜିଲ୍ଲା ଖରିଫ୍ ଆମଦାନି କମିଟି-୨୦୦୫-୦୬, କୋରାପୁଟ ସମବାୟ ବ୍ୟାଙ୍କର ସଭାପତି ରାୟଗଡ଼ା କଲେଜର ସଂସ୍ଥାପକ ସଦସ୍ୟ ଆଧାର ଅଧିକ ତଥ୍ୟ ଜନନାୟକ କୃଷ୍ଣଚନ୍ଦ୍ର ବକ୍ସିପାତ୍ର - କୃଷ୍ଣଚନ୍ଦ୍ର ବକ୍ସିପାତ୍ର ସ୍ମୃତି କମିଟିଦ୍ୱାରା ପ୍ରକାଶିତ  ।
ସ୍ନେହଲତା ପ୍ରହରାଜ ଜଣେ ଓଡ଼ିଆ ଗାୟିକା ଓ ସଙ୍ଗୀତ ନିର୍ଦ୍ଦେଶକ। ଆକାଶବାଣୀ କଟକରୁ ଅନେକ ଗୀତ ତାଙ୍କର ପ୍ରଚାରିତ ହୋଇଛି। ରିଦ୍ଧି ମହାନ୍ତିଙ୍କ କଣ୍ଠରେ ତାଙ୍କ ନିର୍ଦ୍ଦେଶିତ ମୋତେ ଆଣିଦେ ଆଣିଦେ ସଖୀଲୋ ଭକ୍ତିଗୀତଟି ଲୋକପ୍ରିୟ।
କଇଁସାରି ଗାଁ ଓଡ଼ିଶାର ମୟୂରଭଞ୍ଜ ଜିଲ୍ଲାର ଉଦଳା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଉଦଳାବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ବାରିପଦାଠାରୁ ୪୧ କି.ମି. ଦୂରରେ ଅବସ୍ଥିତ । ଶିକ୍ଷା ଏଠାରେ କଇଁସାରି ନୋଡ଼ାଲ ବିଦ୍ୟାଳୟ ଅଛି । ସଂସ୍କୃତି ଏହି ଗାଆଁ ମଧ୍ୟରେ ଜଗନ୍ନାଥ ମନ୍ଦିର ଅଛି । ଏଠାରେ ପ୍ରତିବର୍ଷ ରଥ ଯାତ୍ରା, ଦୋଳ ପୂର୍ଣ୍ଣିମା ଅନୁଷ୍ଠିତ ହୋଇଥାଏ ।
ଆଟୋପିକ ଡର୍ମାଟାଇଟିସ  (ଏଡି), ବା ଆଟୋପିକ ଏକଜିମା, ଏକ ପ୍ରକାର ଚର୍ମ ପ୍ରଦାହ ରୋଗ  । ଏହି ରୋଗରେ ଚମ ଗଲୁ ହୁଏ, ଲାଲ ଦେଖାଯାଏ, ଫୁଲିଯାଏ ଓ ଚମ ଫାଟିଯାଏ । ପ୍ରଭାବିତ ସ୍ଥାନରୁ ପରିସ୍କାର ତରଳ ପଦାର୍ଥ ବାହାରେ ଓ ସମୟକ୍ରମେ ଏହି ଚର୍ମ ମୋଟା ହୋଇଯାଏ । ପିଲାଦିନେ ଏ ରୋଗ ଆରମ୍ଭ ହୁଏ ଓ ସମୟକ୍ରମେ ପରିବର୍ତ୍ତିତ ହୁଏ । ଏକ ବର୍ଷ ବୟସରୁ କମ ପିଲାଙ୍କର ଦେହର ବଡ଼ ଭାଗ ପ୍ରଭାବିତ ହୋଇପାରେ । ବୟସ ବଢ଼ିଲେ ଆଣ୍ଠୁ ପଛପଟ ଓ କ‌ହୁଣୀ ସାମନାପାଖରେ ରାସ ହୁଏ । ଯୁବକମାନଙ୍କର ହାତ ଓ ପାଦରେ ରୋଗ ହୁଏ । କୁଣ୍ଡେଇଲେ ଲକ୍ଷଣ ଖରାପ ଆଡ଼କୁ ଯାଏ ଓ ପରିଶେଷରେ ଚର୍ମ ସଂକ୍ରମଣ ହୁଏ । ଏହି ରୋଗୀମାନଙ୍କର ଆଲର୍ଜିକ ନାକ ପ୍ରଦାହ ବା ଆଜମା ହୋଇପାରେ । ଏହାର କାରଣ ଜଣାଯାଇ ନ ଥିଲେ ମଧ୍ୟ ଜେନେଟିକ, ପରିବେଶ ପ୍ରଭାବ, ଚର୍ମର ପରମିଏବିଲିଟି ଅସୁବିଧା ଓ ଇମ୍ମ୍ୟୁନ ସିସ୍ଟମ ଅପକର୍ମ ଥିବା ବିଶ୍ୱାସ କରାଯାଏ । ଯମ‌ଜ ପିଲାଙ୍କ ମଧ୍ୟରୁ ଜଣକର ରୋଗ ଥିଲେ ଆଉ ଜଣକର ଏହି ରୋଗ ହେବା ସମ୍ଭାବନା ୮୫ % ଥାଏ । ସ‌ହରରେ ଓ ଶୁଷ୍ଲ ଜଳବାୟୁରେ ଅବସ୍ଥାନ କରୁଥିବା ଲୋକଙ୍କର ଅଧିକ ରୋଗ ହୁଏ । ବାରମ୍ବାର ହାତ ଧୋଇବା ଓ ରାସାୟନିକ ଦ୍ରବ୍ୟ ପ୍ରଭାବ ଏହି ରୋଗ ଲକ୍ଷଣ ଅଧିକ ଖରାପ ଦିଗକୁ ନିଏ । ମାନସିକ ଚାପ ଏହାକୁ ଗମ୍ଭୀର କଲେ ମଧ୍ୟ ଏହା କାରଣ ନୁହେଁ । ଏହା ଏକ ଛୁଆଁ ରୋଗ ନୁହେଁ । ଚିହ୍ନ ଓ ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ । ଅନ୍ତିମ ରୋଗ ନିର୍ଣ୍ଣୟ ପୂର୍ବରୁ କଣ୍ଟାକ୍ଟ ଡର୍ମାଟାଇଟିସ, ସୋରିଆସିସ ଓ ସେବୋରିକ ଡର୍ମାଟାଇଟିସ ରୋଗ ଇତ୍ୟାଦି ରୋଗ ଉପସ୍ଥିତି ବର୍ଜନ କରିବାକୁ ହୁଏ । ରୋଗ ସୃଷ୍ଟିକାରୀ ଜିନିଷକୁ ଏଡ଼େଇବା, ଦୈନନ୍ଦିନ ଗାଧୋଇବା ପରେ ମଏଶ୍ଚରାଇଜିଙ୍ଗ କ୍ରିମ ଲଗେଇବା, ରୋଗ ଅଧିକ ହେଲେ ସ୍ଟିରଏଡ କ୍ରିମ ଲଗେଇବା ଓ ଗଲୁ ନିମନ୍ତେ ଆବଶ୍ୟକ ଔଷଧ ଦେଇ ଏହାର ଚିକିତ୍ସା କରାଯାଏ । ଏହି ରୋଗକୁ ଗମ୍ଭୀର କରୁଥିବା ଜିନିଷ ମଧ୍ୟରେ ଉଲ୍ ପୋଷାକ, ସାବୁନ, ପରଫ୍ୟୁମ, କ୍ଲୋରିନ, ଧୂଳି ଓ ସିଗାରେଟ ଧୁଆଁ ନାମ ଉଲ୍ଲେଖ‌ଯୋଗ୍ୟ । ଫିଜିଓଥେରାପି କିଛି ଲୋକଙ୍କୁ ସାହାଯ୍ୟ କରେ । କୌଣସି ଔଷଧ କାମ ନ କଲେ ସ୍ଟିରଏଡ ବଟିକା ଦିଆଯାଇପାରେ । ସଂକ୍ରମଣ ହୋଇଥିଲେ ଆଣ୍ଟିବାୟୋଟିକ ଦରକାର ହୁଏ । ଖାଦ୍ୟ ଆଲର୍ଜି ଥିଲେ ଖାଦ୍ୟର ପରିବର୍ତ୍ତନ ଆବଶ୍ୟକ ହୁଏ । ଜୀବନର ଯେ କୌଣସି ସମୟରେ ୨୦% ଲୋକଙ୍କର ଆଟୋପିକ ଡର୍ମାଟାଇଟିସ ରୋଗ ହୁଏ । ଅଳ୍ପ ବୟସର ପିଲାଙ୍କୁ   ଏହି ରୋଗ ସାଧାରଣତଃ ହୁଏ । ପୁରୁଷ ଓ ମହିଳା ଉଭୟ ସମ‌ପରିମାଣରେ ରୋଗ ଭୋଗନ୍ତି । ଅନେକ ଲୋକଙ୍କର ଏହା ଉପଶମ ହୋଇଯାଏ । ବେଳେ ବେଳେ ଏହି ରୋଗକୁ ଏକଜିମା କ‌ହ‌ନ୍ତି ଯାହା ଏକ ବଡ଼ ଚର୍ମ ରୋଗର ଦଳର ନାମ । ଏହି ରୋଗର ଅନ୍ୟ ପ୍ରତିଶବ୍ଦ: ଇନଫାଣ୍ଟାଇଲ ଏକଜିମା, ଫ୍ଲେକସୁରାଲ ଏକଜିମା, ପ୍ରୁରାଇଗୋ ବେସନିଅର, ଆଲର୍ଜିକ ଏକଜିମା ଓ ନିଉରୋଡର୍ମାଟାଇଟିସ ।
ରାଧିକା ଗୁପ୍ତା  (ଜନ୍ମ ୧୯୮୩) ଜଣେ ଭାରତୀୟ ବ୍ୟବସାୟ କାର୍ଯ୍ୟନିର୍ବାହୀ ଅଟନ୍ତି  । ସେ ଏଡେଲୱିସ ଆସେଟ ମ୍ୟାନେଜମେଣ୍ଟ ଲିମିଟେଡର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ  (ସିଇଓ) ଅଟନ୍ତି  । ସେ ଭାରତର ପ୍ରମୁଖ ସମ୍ପତ୍ତି ପରିଚାଳକର ଏକମାତ୍ର ମହିଳା ମୁଖ୍ୟ ଅଟନ୍ତି ଏବଂ ସେ ଦେଶର ପ୍ରଥମ ଘରୋଇ ହେଜ୍ ପାଣ୍ଠି ପ୍ରତିଷ୍ଠା କରିଛନ୍ତି । ସେ  "ଭଙ୍ଗା ବେକ ଥିବା ଝିଅ"  ଭାବରେ ଜଣାଶୁଣା । ପ୍ରାରମ୍ଭ ଜୀବନ ଗୁପ୍ତା ଜଣେ କୂଟନୀତିଜ୍ଞ ପିତାଙ୍କଠାରୁ ଜନ୍ମ ହୋଇଥିଲେ ଯିଏ ଜଣେ ଭାରତୀୟ ବୈଦେଶିକ ସେବା ଅଧିକାରୀ ଥିଲେ । ତାଙ୍କ ପରିବାର ସହିତ ସେ ମାଳଦ୍ୱୀପ ପଳେଇ ଗଲେ । ସେ ପାକିସ୍ତାନରେ ଜନ୍ମଗ୍ରହଣ କରିଥିଲେ, ଯେଉଁଠାରେ ଜନ୍ମ ସମୟରେ ଜଟିଳତା ଦେଖାଦେଇଥିଲା ଏବଂ ତାଙ୍କ ବେକ ଭାଙ୍ଗି ଯାଇଥିଲା । ଶିକ୍ଷା ଗୁପ୍ତା ପେନସିଲଭାନିଆ ବିଶ୍ୱବିଦ୍ୟାଳୟର ମ୍ୟାନେଜମେଣ୍ଟ ଆଣ୍ଡ ଟେକ୍ନୋଲୋଜିରେ ଜେରୋମ ଫିସର ପ୍ରୋଗ୍ରାମରେ ସ୍ନାତକ କରିଥିଲେ । ସେ ୨୦୦୫ ମସିହାରେ ପେନସିଲଭାନିଆ ୟୁନିଭରସିଟିରେ ଥିବା ସ୍କୁଲ ଅଫ ଇଞ୍ଜିନିୟରିଂ ଏବଂ ଆପ୍ଲାଏଡ ସାଇନ୍ସରୁ କମ୍ପ୍ୟୁଟର ସାଇନ୍ସରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ ଏବଂ ପେନସିଲଭାନିଆ ୟୁନିଭରସିଟି - ହାର୍ଟଟନ ସ୍କୁଲରୁ ଅର୍ଥନୀତିରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ସେ ସୁମ୍ମା କମ ଲାଉଡରେ ସ୍ନାତକ ଉପାଧି ପାଇଥିଲେ - ଯେଉଁ ଛାତ୍ରର ଗ୍ରେଡ ପଏଣ୍ଟ ହାରାହାରି   ୩.୮୦ରୁ ୪.୦୦ ମଧ୍ୟରେ ଥାଏ, ତାଙ୍କୁ ଏହି ସମ୍ମାନ ଦିଆଯାଏ । ବୃତ୍ତି ଗୁପ୍ତା ୨୦୦୫ ମସିହାରେ ମ୍ୟାକିଞ୍ଜେ ଆଣ୍ଡ କମ୍ପାନୀରେ ବ୍ୟବସାୟ ଆନାଲିଷ୍ଟ ଭାବରେ ନିଜର କ୍ୟାରିଅର ଆରମ୍ଭ କରିଥିଲେ । ୨୦୦୬ ମସିହାରେ, ସେ ପୋର୍ଟଫୋଲିଓ ମ୍ୟାନେଜର ଭାବରେ କ୍ୟାପିଟାଲ ମ୍ୟାନେଜମେଣ୍ଟ, ଏଲ.ସି.ରେ ସର୍ବଭାରତୀୟ ସମ୍ପତ୍ତି ଆବଣ୍ଟନ ଦଳର ଏକ ଅଂଶ ଥିଲେ । ନଳିନ୍ ମୋନିଜ୍ ଏବଂ ଅନନ୍ତ ଜାଟିଆଙ୍କ ସହ ଗୁପ୍ତା ୨୦୦୯ ମସିହାରେ ଫୋରଫ୍ରଣ୍ଟ କ୍ୟାପିଟାଲ ମ୍ୟାନେଜମେଣ୍ଟ ପ୍ରତିଷ୍ଠା କରିଥିଲେ, ଯାହା ୨୦୧୪ ମସିହାରେ  "ଏଡେଲୱିସ ଫାଇନାନସିଆଲ ସର୍ଭିସ ଲିମିଟେଡ" ଦ୍ୱାରା ଅର୍ଜନ କରାଯାଇଥିଲା । ୨୦୧୬ ମସିହାରେ ଗୁପ୍ତା ଅମ୍ବିତ ଆଲଫା ଫଣ୍ଡ ଏବଂ ଜେପି ମୋର୍ଗାନ ଆସେଟ ମ୍ୟାନେଜମେଣ୍ଟରେ ସହଯୋଗ କରିଥିଲେ । ୨୦୧୭ ମସିହାରେ ଏଡେଲୱିସ ଆସେଟ ମ୍ୟାନେଜମେଣ୍ଟ୍ର ସିଇଓ ଭାବରେ ଯିବା ପୂର୍ବରୁ ଗୁପ୍ତା ଏଡେଲୱିସ ମଲ୍ଟି ଷ୍ଟ୍ରାଟେଜୀ ଫଣ୍ଡ ମ୍ୟାନେଜମେଣ୍ଟ ପିଭି ଲିମିଟେଡର ମୁଖ୍ୟ ଥିଲେ । ଲିମିଟେଡ ଏବଂ ନିବେଶ, ବିକ୍ରୟ ଏବଂ ବିତରଣର ତଦାରଖ କରିବା ପାଇଁ ରଣନୀତିକ ଦିଗ ସ୍ଥିର କରିବା ପାଇଁ ସେ ଦାୟୀ ଥିଲେ । ସେ ପୂର୍ବତନ ସିଇଓ ବିକାଶ ସଚ୍ଚଦେବଙ୍କ ସ୍ଥାନ ନେଇଥିଲେ । ପୁସ୍ତକ ହାଚେଟ୍  (ପ୍ରକାଶକ) ତାଙ୍କ ପୁସ୍ତକ -  'ସୀମାହୀନ: ତୁମର ପ୍ରକୃତ ସମ୍ଭାବନାକୁ ଅନଲକ କରିବାର ଶକ୍ତି'   ' :   ଏପ୍ରିଲ ୨୦୨୨ ମସିହାରେ ପ୍ରକାଶ କରିଥିଲା ।
ପ୍ରେମରେ ରଖିଚି ୧୦୦ରୁ ୧୦୦ ୨୦୧୯ ମସିହାରେ ମୁକ୍ତିଲାଭ କରିବାକୁ ଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିରଞ୍ଚି ନାରାୟଣ ପଣ୍ଡା ଓ ଦିଲୀପ କୁମାର ଦାଶ । ଦିଲୀପ କୁମାର ଦାଶ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ସଞ୍ଜୟ ନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜ୍ୟୋତି ରଞ୍ଜନ ନାୟକ ଓ ରିୟା ଦେ । ପ୍ରେମାଞ୍ଜନ ପରିଡ଼ା, ବିଜୁ ବଡ଼ଜେନା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଜ୍ୟୋତି ରଞ୍ଜନ ନାୟକ ରିୟା ଦେ ପ୍ରେମାଞ୍ଜନ ପରିଡ଼ା ବିଜୁ ବଡ଼ଜେନା ଗୁଡ୍ଡୁ ଅମର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ନିର୍ମଳ ନାୟକ, ଅରୁଣ ମନ୍ତ୍ରୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସବିଶେଷ, ଦୀପ୍ତିରେଖା ପାଢ଼ୀ, ଇରା ମହାନ୍ତି, ସ୍ୱୟମ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବ୍ରୋଙ୍କିଓଲାଇଟିସ ଓବଲିଟରାନ୍ସ  ଇଂରାଜୀ ଭାଷାରେ ବା ବିଓ/  ରୋଗରେ ଫୁସଫୁସର କ୍ଷୁଦ୍ରତମ ବାୟୁନଳୀରେ   ପ୍ରଦାହ   ହେବାଦ୍ୱାରା ବାୟୁ ଚଳାଚଳ ପଥ ଅବରୋଧ ହୋଇଯାଏ । ଏହି ରୋଗରେ ଶୁଖିଲା କାଶ ହୁଏ, ଛୋଟ ଶ୍ୱାସକ୍ରିୟା ହୁଏ, ହୁଇସିଲ ଶବ୍ଦ   ଶୁଣାଯାଏ ଓ ଥକ୍କା ଲାଗେ   । ସପ୍ତାହ ଓ ମାସ ସମୟ କ୍ରମେ ଏହାର ଲକ୍ଷଣ ଅଧିକ ଖରାପ ହୁଏ । ଅର୍ଗାନାଇଜିଙ୍ଗ ନିମୋନିଆ   ସ‌ହିତ ଏହାର ସମ୍ପର୍କ ନାହିଁ । ପ୍ରଶ୍ୱାସରେ ବିଷାକ୍ତ ଧୁଆଁ ଗଲେ, ଶ୍ୱାସନଳୀ ସଂକ୍ରମଣ ଓ ସଂଯୋଜକ ତନ୍ତୁ ବେମାରୀ   ଯୋଗୁ କିମ୍ବା ଅସ୍ଥି ମଜ୍ଜା   ଓ ହୃତ୍‌ପିଣ୍ଡ-ଫୁସଫୁସ ପ୍ରତିରୋପଣ  ପରେ ଏହି ରୋଗ ହୁଏ । ବିଷାକ୍ତ ଧୁଆଂ ସଂସ୍ପର୍ଷ ବା ସଂକ୍ରମଣ ହେବାର ୨ରୁ ୮ ସପ୍ତାହ ମଧ୍ୟରେ ଲକ୍ଷଣ ଦେଖାଯାଇ ନ ପାରେ । ଏହି ରୋଗରେ ପ୍ରଦାହ ଯୋଗୁ ସ୍କାର ତନ୍ତୁ   ତିଆରି ହୋଇ ଶ୍ୱାସନଳୀ ଅବରୋଧ ହୁଏ । ସିଟି ସ୍କାନ  , ପଲମୋନାରି ଫଙ୍କସନ ଟେଷ୍ଟ   ବା ଫୁସଫୁସ ବାୟୋପ୍ସି   ସାହାଯ୍ୟରେ ଏହି ରୋଗ ନିର୍ଣ୍ଣୟ କରାଯାଏ । ସାଧା ଛାତି-ଏକ୍ସ‌ରେ ଅଧିକାଂଶ ସମୟରେ ସାଧାରଣ ଥାଏ । ଚିକିତ୍ସାଦ୍ୱାରା ଏହି ରୋଗ ସୁସ୍ଥ ଅବସ୍ଥାକୁ ଆସେନାହିଁ କିନ୍ତୁ ଅଧିକ ଖରାପ ଦିଗକୁ ଯିବା ରୋକିହୁଏ । କର୍ଟିକୋସ୍ଟିରଏଡ   ବା ଇମ୍ମ୍ୟୁନୋସପ୍ରେସିଭ ଔଷଧ ସାହାଯ୍ୟରେ ଏହା ସମ୍ଭବପର ହୁଏ । ଫୁସଫୁସ ପ୍ରତିରୋପଣ   କରାଯାଇପାରେ । ଏହି ରୋଗର ଫଳାଫଳ ଅତି ଖରାଫ, ଲୋକମାନେ କିଛି ମାସରୁ କିଛି ବର୍ଷ ମଧ୍ୟରେ ମୃତ୍ୟୁ ବରଣ କରନ୍ତି । ସାଧାରଣ ଜନତାଙ୍କ ମଧ୍ୟରେ ବ୍ରୋଙ୍କିଓଲାଇଟିସ ଓବଲିଟରାନ୍ସ କ୍ୱଚିତ ଦେଖାଯାଏ । ଫୁସଫୁସ ପ୍ରତିରୋପଣ କରାଯାଇଥିବା ଲୋକଙ୍କ ମଧ୍ୟରୁ ପ୍ରାୟ ୭୫% ଓ ଅନ୍ୟଠାରୁ ଆଣି ଅସ୍ଥିମଜ୍ଜା ପ୍ରତିରୋପଣ କରାଯାଇଥିବା ଲୋକଙ୍କ ମଧ୍ୟରୁ ୧୦% ଲୋକଙ୍କର ଏହି ରୋଗ ହୁଏ । ସନ ୧୯୮୧ରେ ଏହି ରୋଗ ବିଷୟରେ ପ୍ରଥମେ ସବିଶେଷ ବର୍ଣ୍ଣନା କରାଯାଇଥିଲା । ଏହ ପୂର୍ବରୁ ସନ ୧୯୫୬ରେ ମଧ୍ୟ ଏହି ବିଷୟରେ ଲେଖାହୋଇଥିଲା ।
ଯଦୁମଣି ପ୍ରଧାନ  (୩୧ ଡିସେମ୍ବର ୧୯୪୩ - ୧ ଡିସେମ୍ବର ୨୦୧୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୮୦ ଓ ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ଯଦୁମଣି ପ୍ରଧାନ ୧୯୪୩ ମସିହାର ଡିସେମ୍ବର ୩୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମାଧବ ଚନ୍ଦ୍ର ପ୍ରଧାନ ଏବଂ ପତ୍ନୀଙ୍କ ନାମ ହେମନ୍ତ ପ୍ରଧାନ। ରାଜନୈତିକ ଜୀବନ ଯଦୁମଣି ପ୍ରଧାନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ଯଦୁମଣି ପ୍ରଧାନ ୨୦୧୦ ମସିହାର ଡିସେମ୍ବର ୧ ତାରିଖରେ ୬୬ ବର୍ଷ ବୟସରେ ମୃତ୍ୟୁବରଣ କରିଥିଲେ ।
କୋଟା ଜିଲ୍ଲା ଭାରତୀୟ ରାଜ୍ୟ ରାଜସ୍ଥାନର ଏକ ଜିଲ୍ଲା । କୋଟା ସହର ଏହାର ସଦର ମହକୁମା । 12 ଶ ଶତାବ୍ଦୀରେ ରାଓ ଦେବ ନାମକ ହାଡା ମୁଖିଆ ଏହି ଅଞ୍ଚଳକୁ ଅଧିକାର କରି ବୁନ୍ଦି ଓ ହାଦୋଟି ସ୍ଥାପନ କରିଥିଲେ । 17 ଶ ଶତାବ୍ଦୀ ପ୍ରାରମ୍ଭରେ ମୋଗଲ ସମ୍ରାଟ ଜାହାଙ୍ଗୀର ଏହାକୁ ତତ୍କାଳୀନ ଶାସକ ରାଓ ରତନ ସିଂହଙ୍କଠାରୁ ଏହି ରାଜ୍ୟ ନେଇ ତାଙ୍କ ପୁତ୍ର ମାଧୋ ସିଂହଙ୍କୁ ପ୍ରଦାନ କରିଥିଲେ । କୋଟା ସ୍ୱାଧୀନତା ସଂଗ୍ରାମ ସମୟରେ ଗୁରୁ ରାଧା କୃଷ୍ଣଙ୍କ ନେତୃତ୍ୱରେ ଉଲ୍ଲେଖନୀୟ କାର୍ଯ୍ୟ କରିଥିଲା । ଏଥିପାଇଁ ତାଙ୍କୁ ଗିରଫ କରି ଜେଲ ଦଣ୍ଡ ଦିଆ ଯାଇଥିଲା । କୋଟାର ଉତ୍ତରରେ ବୁନ୍ଦି ଜିଲ୍ଲା , ପୁର୍ବରେବରଣ ଜିଲ୍ଲା ଦକ୍ଷିଣରେ ଝାଳେଶ୍ୱର ଜିଲ୍ଲା ଓ ପଶ୍ଚିମରେ ଚିତ୍ତୋର୍ଗଦ ଜିଲ୍ଲାଦ୍ୱାରା ପରିବେଷିତ । ଏଠାରେ ଅନେକ ଉତ୍ତମ ଶିକ୍ଷାନୁଷ୍ଠାନ ରହିଛି । ଶିଳ୍ପ ସମୂହ କୋଟା ଏସିଆର ସର୍ବବୃହତ ସାର ଉତ୍ପାଦନ କେନ୍ଦ୍ର । କୋଟାର 4ଟି ବିଜୁଳି ଶକ୍ତି କେନ୍ଦ୍ର ସ୍ଥାପିତ ହୋଇଛି । ଏହାର ଅନତିଦୂରରେ ରାଜସ୍ଥାନ ଆଣବିକ ଶକ୍ତି ଉତ୍ପାଦନ ପ୍ଳାଣ୍ଟ ରାୱତଭାତଠାରେ ଅବସ୍ଥିତ । ଚମ୍ବଲ ନଦୀ ନିକଟଟାରେ କୋଟା ଥର୍ମଳ ଶକ୍ତି କେନ୍ଦ୍ର ଓ ଅନ୍ତ ଗ୍ଯାସ ଶକ୍ତି କେନ୍ଦ୍ର ମଧ୍ୟ ରହିଛି । ପୁନଶ୍ଚ ଜବାହାର ସାଗରଠାରେ ଜଳ ବିଦ୍ୟୁତ ଉତ୍ପାଦନ କେନ୍ଦ୍ର ମଧ୍ୟ କୋଟା ଜିଲ୍ଲାର ନିକଟବର୍ତୀ ସ୍ଥାନରେ ରହିଛି । ଜନସଂଖ୍ୟା 2011 ଜନଗଣନା ଅନୁସାରେ କୋଟା ଜିଲ୍ଲାର ସମୁଦାୟ ଜନସଂଖ୍ୟା 1,950,491 ଥିଲା ଯାହାକି ଲସୋଥୋ ଦେଶର ଜନସଂଖ୍ୟା ବ ଆମେରିକୀୟ ରାଜ୍ୟ ନିଉ ମେକ୍ସିକୋ ସହ ସମତୂଲ୍ୟ । ଏହା ଭାରତରେ 239 ତମ ସ୍ଥାନ ରଖିଥିଲା ଜନସଂଖ୍ୟା ଦ୍ରୁଷ୍ଟିରୁ । ଜଣ ଘନତ୍ୱ 374 ପ୍ରତି ବର୍ଗ କିଲୋମିଟର ହେଇଥିବା ବେଳେ ଏହାର ସାକ୍ଷ୍ୟରତା ହାର 77.48 %। ଗତ ଦଶନ୍ଧିରେ ଜନ ବୃଦ୍ଧି ହାର 24.35 % ହେଇଥିଲା । ଏଠାରେ ମହିଳା ଓ ପୁରୁଷ ଅନୁପାତ 906:1000 ରହିଥିଲା ।
ପରମହଂସ ଯୋଗାନନ୍ଦ  ‌୧୮୯୩-୧୯୫୨  ବିଂଶ ଶତାବ୍ଦୀର ଜଣେ ବିଖ୍ୟାତ ଆଧ୍ୟାତ୍ମିକ ଗୁରୁ, ଯୋଗୀ ଓ ସନ୍ଥ ଥିଲେ । ସେ ଭାରତରେ ଯୋଗଦା ସତସଙ୍ଗ ସୋସାଇଟି ଅଫ ଇଣ୍ଡିଆ ଓ ଆମେରିକାରେ ସେଲଫ୍ ରିଏଲାଇଜେସନ ଫେଲୋସିପର ପ୍ରତିଷ୍ଠାତା ଥିଲେ । ସେ ନିଜ ଜୀବନର ସମସ୍ତ କାର୍ଯ୍ୟ ବିଦେଶରେ କରିଥିବା ପ୍ରଥମ ଭାରତୀୟ ଗୁରୁ ଥିଲେ । ଯୋଗାନନ୍ଦ ୧୯୨୦ ମସିହାରେ ଆମେରିକାକୁ ଯାଇଥିଲେ । ସେ ସମଗ୍ର ଆମେରିକା ଭ୍ରମଣ କରି ଭାଷଣ ଦେଇ ଭାରତୀୟ ଦର୍ଶନ ଓ କ୍ରିୟାଯୋଗର ପ୍ରଚାର କରିଥିଲେ । ସେ ନିଜ ଜୀବନ ଭାଷଣ ଦେବାରେ, ପୁସ୍ତକ ରଚନା ଆଦି କାର୍ଯ୍ୟ କରିଥିଲେ । ସେ ଏକ ଆଧ୍ୟାତ୍ମିକ ପୁସ୍ତକ ଅଟୋବାୟୋଗ୍ରାଫୀ ଅଫ ଏ ଯୋଗୀର ରଚୟିତା । ଏହା ଏକ ଆଧ୍ୟାତ୍ମିକ ଗ୍ରନ୍ଥ ଭାବରେ ପରିଗଣିତ । ଓଡ଼ିଆରେ ଏହା  "ଯୋଗୀର ଆତ୍ମଚରିତ"  ନାମରେ ଅନୂଦିତ ହୋଇ ପ୍ରକାଶିତ ହୋଇଛି ।
ମନ୍ମଥ ନାଥ ଦାସ (୫ ଜାନୁଆରୀ ୧୯୨୬- ୧୮ ଜୁଲାଇ ୨୦୦୯) -୨୦୦୯  ଓଡ଼ିଶାର ଜଣେ ଶିକ୍ଷାବିତ ଓ ଐତିହାସିକ ଥିଲେ । ସେ ଉତ୍କଳ ବିଶ୍ୱବିଦ୍ୟାଳୟର କୁଳପତି ଥିଲେ  (୧୯୮୩-୧୯୮୫) ତଥା ଓଡ଼ିଶାରୁ ରାଜ୍ୟ ସଭାର ସଦସ୍ୟ  (୧୯୯୮-୨୦୦୪) ମଧ୍ୟ ହୋଇଥିଲେ  ।
ରିତୁ ମେନନ ଜଣେ ଭାରତୀୟ ନାରୀବାଦୀ, ଲେଖକ ଏବଂ ପ୍ରକାଶକ ଅଟନ୍ତି । ସେ ୨୫ ଡିସେମ୍ବର ୧୯୪୯ ମସିହାରେ ଜନ୍ମଗ୍ରହଣ କରିଥିଲେ । ରିତୁ ମେନନ ୨୮ ଅଗଷ୍ଟ ୧୯୬୯ ମସିହାରେ ଶିଳ୍ପକାର ଏ.ଜି କ୍ରୀଷ୍ଣା ମେନନଙ୍କୁ ବିବାହ କରିଥିଲେ । ବୃତ୍ତି ୧୯୮୪ ମସିହାରେ, ମେନନ ତାଙ୍କର ଦୀର୍ଘ ଦିନର ସହଯୋଗୀ ଉର୍ବଶୀ ବୁଟାଲିଆଙ୍କ ସହ ମିଶି ମହିଳାମାନଙ୍କ ପାଇଁ ଭାରତର ପ୍ରଥମ ସ୍ୱତନ୍ତ୍ର ନାରୀବାଦୀ ପ୍ରକାଶନ ଘର କାଳୀ ଫର ଓମ୍ୟାନ ପ୍ରତିଷ୍ଠା କରିଥିଲେ । ୨୦୦୩ ମସିହାରେ, ମେନନ ଏବଂ ବୁଟାଲିଆ ମଧ୍ୟରେ ଅସଙ୍ଗତ ବ୍ୟକ୍ତିଗତ ପାର୍ଥକ୍ୟଦ୍ୱାରା ବ୍ୟବସାୟିକ କାର୍ଯ୍ୟକ୍ଷମତା ଅଭାବ ହେତୁ ପ୍ରକାଶନ ଘର କାଳୀ ଫର ଓମ୍ୟାନ ବନ୍ଦ ହୋଇଗଲା । ଏହା ପରେ, ମେନନ ସ୍ୱାଧୀନ ଭାବରେ ଅନ୍ୟ ଏକ ନାରୀବାଦୀ ପ୍ରକାଶନ ସଂସ୍ଥା ପ୍ରତିଷ୍ଠା କଲେ । ସେ ଅନେକ ଖବରକାଗଜ ପ୍ରବନ୍ଧ ଏବଂ ଅପ-ଏଡ ମଧ୍ୟ ଲେଖିଛନ୍ତି । ତାଙ୍କ ଲେଖାରେ ମହିଳାଙ୍କ ପ୍ରତି ହେଉଥିବା ହିଂସା, ଧର୍ମଦ୍ୱାରା ମହିଳାଙ୍କ ଉପରେ ନିଆଯାଉଥିବା ପଦକ୍ଷେପ ଏବଂ ସମାଜରେ ଲିଙ୍ଗଗତ ବିଭେଦର ଏକ ଦୃଢ଼ ନାରୀବାଦୀ ତଥା ବାମପନ୍ଥୀ ଦୃଷ୍ଟିକୋଣରୁ ଧ୍ୟାନ ଦିଆଯାଇଛି । ରିତୁ ମେନନ ଶୁଣିବାକୁ ଗଲେ ସେ ନିଜେ ଜଣେ ଶିକ୍ଷା । ସେ ତାଙ୍କ ଭିତରେ ନାରୀବାଦୀ ପ୍ରକାଶନ, ଦକ୍ଷିଣ ଏସିଆରେ ମହିଳାଙ୍କ ଗତିବିଧି ଏବଂ ସୀମା ପାର୍ଶ୍ୱରେ ଥିବା ଲୋକମାନଙ୍କର ପ୍ରତିବଦ୍ଧତା ବିଷୟରେ ଏକ ଜୀବନ୍ତ ଅଭିଲେଖାଗାର ଧାରଣ କରିଛନ୍ତି, ଯେଉଁମାନେ ଦୀର୍ଘ ଦିନ ଧରି ଯତ୍ନ ଏବଂ ଏକତାର ସମ୍ପର୍କ ସ୍ଥାପନ କରିଥିଲେ । ନାରୀବାଦୀ, ଲେଖକ ଏବଂ ପ୍ରକାଶକ, ରିତୁ ମେନନଙ୍କ ଜୋହ୍ରା ଚାରୋଟି କାର୍ଯ୍ୟରେ ଏକ ଜୀବନୀ ତାଙ୍କର ଉଲ୍ଲେଖନୀୟ ଯାତ୍ରାକୁ ଚିହ୍ନିତ କରେ - ଅଷ୍ଟାଦଶ ବର୍ଷ ବୟସରେ ଆଧୁନିକ ନୃତ୍ୟ ଶିଖିବା ପାଇଁ ଜର୍ମାନୀ ଯାତ୍ରା କରିବାଠାରୁ ଆରମ୍ଭ କରି ଅଶୀ ବର୍ଷ ବୟସରେ ଅଣପାରମ୍ପରିକ ଜେଜେମା ଖେଳିବା ପର୍ଯ୍ୟନ୍ତ । ଲେଖକ ଗୀତା ହରିହରନଙ୍କ ସହ ହୋଇଥିବା ଏହି ବାର୍ତ୍ତାଳାପରେ ମେନନ ଜୋହରା ମହିଳାଙ୍କ ସମୟ କିମ୍ବା ପ୍ରସଙ୍ଗ ଏବଂ ଜୀବନୀର କଳା ବିଷୟରେ କଥାବାର୍ତ୍ତା କରନ୍ତି । ମହିଳା ପ୍ରକାଶନର ଜଣେ ପ୍ରତିଷ୍ଠିତ ପ୍ରକାଶକ ମହିଳା ଅନଲିମିଟେଡ‌ର ପ୍ରତିଷ୍ଠାତା ରିତୁ ମେନନ, ଦିଲ୍ଲୀରେ ଲକଡାଉନହେବା ସମୟରେ ଏକ ଡାଏରୀ ଲେଖୁଥିଲେ, ଯାହା ଏକ ଅନ୍ତର୍ନିହିତ ତଥା ଚଳପ୍ରଚଳ ଆକାଉଣ୍ଟ ସାରା ବିଶ୍ୱରେ ପ୍ରକାଶନ ପ୍ରଫେସନାଲ ଏବଂ ଲେଖକଙ୍କ ଉପନ୍ୟାସ ସହିତ ଆସିଥିଲା  । ଆଡ୍ରେସ ବୁକ୍ ଜନ୍ମ ହେଲା ଯେତେବେଳେ ସେ ଦିନେ ପ୍ରକାଶକ ଏବଂ ଲେଖକଙ୍କ ଠିକଣା ମାଧ୍ୟମରେ ଫ୍ଲପ୍ କରୁଥିଲେ । ଡାଏରୀର ଏଣ୍ଟ୍ରିଗୁଡିକ ପ୍ରଭାବଶାଳୀ ଭାବରେ ନାରୀବାଦୀ ପ୍ରକାଶନରେ ମେନନଙ୍କ ଦଶନ୍ଧିର ଏକ ସ୍ମୃତି, ଏବଂ ସେ ତାଙ୍କ ଚାରିପାଖରେ ଦେଖୁଥିବା ଦୁନିଆର ରେକର୍ଡ ରହିଛି । ପ୍ରକାଶନ ଅସମାପ୍ତ ବ୍ୟବସାୟ, ଆଉଟଲୁକ୍, ମେ ୨୦୦୧ । ମୁସଲମାନ ମହିଳାମାନଙ୍କଦ୍ୱାରା ଆଣ୍ଟି- ବିରୋଧ, ଆପଣ କେଉଁଠାରେ, କିପରି ଏବଂ କାହିଁକି; ଇଣ୍ଡିଆନ୍ ଏକ୍ସପ୍ରେସ୍, ଫେବୃଆରୀ ୨୦୨୦ । ବର୍ଡ଼ର ଏବଂ ବାଉଣ୍ଡରୀ : ଭାରତର ବିଭାଜନରେ ମହିଳା । ଅସମାନ ନାଗରିକ: ଭାରତରେ ମୁସଲମାନ ମହିଳାମାନଙ୍କର ଏକ ଅଧ୍ୟୟନ । ମଥୁରାଠାରୁ ମନୋରାମା ପର୍ଯ୍ୟନ୍ତ: ଭାରତରେ ମହିଳାଙ୍କ ପ୍ରତି ହେଉଥିବା ହିଂସାକୁ ପ୍ରତିରୋଧ କରିବା । ଠିକଣା ପୁସ୍ତକ: କୋଭିଡ ସମୟରେ ଏକ ପ୍ରକାଶନ ସ୍ମୃତି । ସମ୍ମାନ 2000-2001 ମସିହାରେ ସେ ସାହିତ୍ୟ ପାଇଁ ରାଜ ରାଓ ପୁରସ୍କାରର ଆନ୍ତର୍ଜାତୀୟ ପରାମର୍ଶଦାତା ବୋର୍ଡରେ କାର୍ଯ୍ୟ କରିଥିଲେ । ୨୦୧୧ ମସିହାରେ, ମେନନ ଏବଂ ବୁଟାଲିଆଙ୍କୁ ମିଳିତ ଭାବେ ଭାରତ ସରକାରଙ୍କ ଚତୁର୍ଥ ସର୍ବୋଚ୍ଚ ନାଗରିକ ପୁରସ୍କାର ପଦ୍ମଶ୍ରୀ ପ୍ରଦାନ କରାଯାଇଥିଲା ।
ହରଦେବ ତିରିୟା  (ଜନ୍ମ: ୧ ଅପ୍ରେଲ ୧୯୧୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ହରଦେବ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୨ ଓ ୧୯୫୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ରାଇରଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ହରଦେବ ତିରିୟା ୧୯୧୨ ମସିହାର ଅପ୍ରେଲ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚନ୍ଦ୍ରମୋହନ ତିରିୟା ଏବଂ ପତ୍ନୀଙ୍କ ନାମ ଲଛମଣି ତିରିୟା । ତାଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍‌ରୁ କମ ଥିଲା । ରାଜନୈତିକ ଜୀବନ ହରଦେବ ତିରିୟା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ ।
ଇସଲାମପୁର ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ଉତ୍ତର୍ ଦିନଜ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଇସଲାମପୁର ୨୬.୨୬୫୪ ଉତ୍ତର ଅକ୍ଷାଂଶ ଓ ୮୮.୧୮୯୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୭୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଇସଲାମପୁର ସହରର ମୋଟ ଜନସଂଖ୍ୟା ୫୨୭୬୬ ଅଟେ । ସେଥି ମଧ୍ୟରୁ ୫୩.୫୧% ଜଣ ପରୁଷ ହୋଇଥିବା ବେଳେ ୪୬.୪୯% ଜଣ ନାରୀ ଅଟନ୍ତି । ଇସଲାମପୁରର ସାକ୍ଷରତା ହାର ୬୨.୭୫% ଅଟେ । ଏହା ଜାତୀୟ ହାରଠାରୁ ୨.୦୯% ପ୍ରତିଶତ କମ ଅଟେ । ସେଥିରୁ ୩୬.୨୪% ପ୍ରତିଶତ ପୁରୁଷ ଓ ୨୬.୫୧% ନାରୀ ଅଟନ୍ତି । ୧୪.୮୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ଇସଲାମପୁରର ସରକାରୀ ଭାଷା ଅଟେ ।
ହରି ଓମ ହରି, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁମିତ୍ ରାଉତ ଏବଂ ସିପ୍ରା ଦାସ । ଶିବପ୍ରସାଦ ଦାସ ଏବଂ ସୁଜାତା ରାଉତ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଦିଲ୍ଲୀପ ପଣ୍ଡା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର, ଆକାଶ ଦାସନାୟକ, ମେଘା ଘୋଷ ଏବଂ ରିୟା ଦେ । ସମରେଶ ରାଉତରାୟ, ପିଣ୍ଟୁ ନନ୍ଦ, ମୀନକେତନ, ପ୍ରିୟଙ୍କା ମହାପାତ୍ର, ଜୀବନ ପଣ୍ଡା, ଚୁଙ୍ଗା, ସରୋଜ ଦାସ, ସଲିଲ ମିତ୍ର ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଆକାଶ ଦାସନାୟକ ମେଘା ଘୋଷ ରିୟା ଦେ ସମରେଶ ରାଉତରାୟ ପିଣ୍ଟୁ ନନ୍ଦ ମୀନକେତନ ପ୍ରିୟଙ୍କା ମହାପାତ୍ର ଜୀବନ ପଣ୍ଡା ଚୁଙ୍ଗା ସରୋଜ ଦାସ ସଲିଲ ମିତ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏବଂ ନିଜାମ୍ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଜାବେଦ୍ ଅଲ୍ଲୀ, ପାମେଲା ଜୈନ, ଅଭିଜିତ ମଜୁମଦାର, ଅଞ୍ଜଳି ମିଶ୍ର, ଉଦିତ ନାରାୟଣ, ସୌରଭ ନାୟକ, ଅସୀମା ପଣ୍ଡା, ରିଙ୍କି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।
ଆଉରୁନ   ଏକ ମାଂସାଶୀ ଥ୍ରୀଓପଡ ଡାଇନୋସର ଥିଲା । ଏହାର ଜୀବାଶ୍ମ ୨୦୦୬ରେ ମିଳିଥିଲା । ଏହା ପ୍ରାୟ ୧୬.୧୫ କୋଟି ବର୍ଷ ପୂର୍ବେ ଜୁରାସିକ ଯୁଗର ଶେଷ ଆଡେ ବସବାସ କରୁଥିଲା । ଆବିଷ୍କାର ଆଉରୁନର ଜୀବାଶ୍ମ ଜୀବ ବିଜ୍ଞାନ ପ୍ରଫେସର ଜେମ୍ସ କ୍ଲାର୍କ, ତାଙ୍କ ଛାତ୍ର ଜୋନାହ କୋ‍ଇନିଏର ଓ ଅନ୍ୟାନ୍ୟ ଗବେଷକଙ୍କଦ୍ୱାରା ଚାଇନାର ଜିନ୍‍ଜିଆଙ୍ଗ ଅଞ୍ଚଳରୁ ୨୦୦୬ରେ ମିଳିଥିଲା । ସେମାନେ ଉପରୁ ଦେଖାଯାଉଥିବା ଗୋଟେ ଗୋଡର ହାଡ ପାଖରେ ଖୋଳିବାରୁ ମାଟି ତଳୁ ଦାନ୍ତ ସହ ଖପୁରୀ, କିଛି ମେରୁହାଡ ଓ କିଛି ଗୋଡର ହାଡ ପାଇଥିଲେ । କୋ‍ଇନିଏର, କ୍ଲାର୍କ ଓ ଅନ୍ୟମାନେ ୨୦୧୩ରେ ଏହାର ନାମକରଣ ଓ ବର୍ଣ୍ଣନା ଦେଇଥିଲେ । ଆଉରୁନ ଏକ ଚୀନା ଭାଷାର ଶବ୍ଦ ଯାହାକି ଗୋଟେ କିମ୍ବଦନ୍ତୀର ଜୀବ । ଜାତିର ନାଁ ଝାଓ‍ଇ, ଜୀବାଶ୍ମ ବିଜ୍ଞାନୀ ପ୍ରଫେସର ଝାଓ ଜିଜିନଙ୍କ ନାମରୁ ଆସିଛି । ବର୍ଣ୍ଣନା ମିଳିଥିବା ଜୀବାଶ୍ମ ହୋଲୋଟାଇପରେ ଗୋଟେ ଖପୁରୀ, ମାଢି, ଗୋଟେ ବେକର ମେରୁହାଡ, ଗୋଟେ ପଶ୍ଚାତ ମେରୁହାଡ, ତିନିଟି ଲାଙ୍ଗୁଡ ମେରୁହାଡ, ବାଁ ପାଖ ଅଲ୍ନା ଓ ହାତ, ଦୁଇଟିଯାକ ଜଘନାସ୍ଥି   ଓ ଦୁଇଟିଯାକ ଗୋଡ ରହିଛି । ଜୀବଟି ଆନୁମାନିକ ଭାବେ ୧ ମିଟର ଲମ୍ବା ଓ ୨ କି.ଗ୍ରା ଭାରି ଥିଲା । ତୃତୀୟ ଓ ଚତୁର୍ଥ କରଭିକାସ୍ଥି   ବେଶ ପତଳା ଓ କୋଏଲୁରୋସର ଗୋଷ୍ଠୀ ପରି ଲାଗେ । ଦାନ୍ତ ସଂଖ୍ୟା ୪୧ରୁ ୪୬ ପାଖାପାଖି । ଊର୍ଦ୍ଧ୍ୱ ହନୁହାଡରେ ୧୨ଟି ଦାନ୍ତ ଥିବାରୁ କଙ୍କାଳଟି ଛୁଆ ଡାଇନୋସରର ବୋଲି ବିଶେଷଜ୍ଞଙ୍କ ମତ  ପ୍ରାପ୍ତବୟସ୍କ କୋଏଲୁରୋସରର ଊର୍ଦ୍ଧ୍ୱ ହନୁହାଡରେ ୧୫ଟି ଦାନ୍ତ ଥାଏ  । ଆକାର କଙ୍କାଳ ସଂରଚନାରୁ ଅନୁମାନ ଏହା ଗୋଟେ ଦୁଇଗୋଡିଆ ମାଂଶାସୀ ପ୍ରାଣୀ ଥିଲା । ଆକାର ପ୍ରାୟ ୧ମିଟର ଲମ୍ବା ଓ ୧.୫ କି.ଗ୍ରା ଓଜନ । କୋ‍ଇନିଏରଙ୍କ ଅଣୁବୀକ୍ଷଣ ପରୀକ୍ଷା ଅନୁସାରେ ନମୁନାଟିର ବୟସ ୧ ବର୍ଷ । ବିତରଣ ଚାଇନାର ଜିନ୍‍ଜିଆଙ୍ଗ ରାଜ୍ୟର ଉକାଇୱାନ ଅଞ୍ଚଳର ଜୁଙ୍ଗାର ନଦୀ ଉପତ୍ୟକାର ଶିଶୁଗୋ‍ଉ ସଂରଚନାରୁ କଙ୍କାଳ ଆବିଷ୍କୃତ ହୋ‍ଇଥିଲା । ରେଡିଓମେଟ୍ରିକ ଡେଟିଂ ବିଧି ଅନୁସାରେ ଏହା ୧୬.୧୨ କୋଟି ବର୍ଷ ପୂର୍ବ ଜୁରାସିକ ଯୁଗର । କଙ୍କାଳଟି ବର୍ତ୍ତମାନ ଚାଇନାର ବେଜିଙ୍ଗସ୍ଥିତ ରେ ରହିଛି । ୧୬ କୋଟି ବର୍ଷ ପୂର୍ବେ ତତ୍କାଳୀନ ପରିବେଶ ଉଷ୍ମ ଓ ଶୁଷ୍କ ଥିଲା । ଉକାଇୱାନ ଅଞ୍ଚଳରୁ ଆହୁରି ଅନେକ ଡାଇନୋସର କଙ୍କାଳ ମିଳିଛି ଯେଉଁଥିରୁ କିଛି ଥ୍ରୀଓପଡ ମଧ୍ୟ ଅଛନ୍ତି । ସେମାନେ କିନ୍ତୁ ଆଉରୁନର ସମସାମୟିକ ନୁହନ୍ତି । ଏହା ଛୋଟ ଝିଟିପିଟି ଓ ସ୍ତନପାୟୀମାନଙ୍କ ଶିକାର କରୁଥିଲା ।
ଉଇକିଖବର ଉଇକିପିଡ଼ିଆ ଫାଉଣ୍ଡେସନର ମୁକ୍ତ ସାମଗ୍ରୀ ସମାଚାର ସ୍ତ୍ରୋତ ଉଇକି ଏବଂ ଏକ ଉଇକିମିଡ଼ିଆ ପ୍ରଯୋଜନାର ସହଯୋଗୀ ପତ୍ରକାରିତା ମାଧ୍ୟମରେ କମକରିଥାଏ । ଉଇକିପିଡ଼ିଆର ସହ-ସଂସ୍ଥାପକ  "ଜିମି ୱେଲ୍ସ"  ଉଇକିଖବରକୁ ଉଇକିପିଡ଼ିଆରୁ ଅଲଗା କରିଥିଲେ, ଉଇକିଖବରରେ ପ୍ରତ୍ୟେକକାହାଣୀକୁ ଏକ ବିଶ୍ୱକୋଷ ଲେଖାର ଏକ ସମାଚାର କାହାଣୀ ରୂପେ ଲେଖାଯାଇଥାଏ । ଉଇକିଖବରରେ ନାଗରିକ ପତ୍ରକାରିତା, ମିଡ଼ିଆ ଏବଂ ଓମି ନ୍ୟୁଜ ପରି ଅନ୍ୟ ପ୍ରୟାସରେ ପତ୍ରକାରିତାକୁ ସ୍ୱୀକାର କରାଯାଏ । ଉଇକିମିଡ଼ିଆ ଫାଉଣ୍ଡେସନର ଅଧିକାଂଶ ପରିଯୋଜନାର ବିପରୀତ, ଉଇକିଖବରର ମୂଳ ରିପୋର୍ଟ ଏବଂ ସାକ୍ଷାତକାର ରୂପେ ଅନୁମତି ଦେଇଥାଏ । ପ୍ରାରମ୍ଭିକ ବର୍ଷ ପ୍ରଥମ ଏକ ଉଇକିମିଡ଼ିଆ ନ୍ୟୁଜ ସାଇଟର ରେକର୍ଡ କରାଯାଇଥିବା ରେକର୍ଡ 2003 ମସିହାରେ ଉଇକିପିଡ଼ିଆ ସମୁଦାୟକୁ ମେଟା-ଉଇକିରେ ଏକ - ଦୁଇ ଲାଇନ ଅନାମ ପୋଷ୍ଟ ଥିଲା । ଡେନିୟଲ ଏଲଷ୍ଟନ, ଯିଏ ଉଇକିପିଡ଼ିଆକୁ  "ଫୋଞ୍ଜି" ରୂପେ ସମ୍ପାଦିତ କରିଥିଲେ । ମତ ଦିଆଯାଇଥିଲା କି, ସେ ଏହାକୁ ପୋଷ୍ଟ କରିବେ ବୋଲି । ଏହାପରେ ଏହି ପ୍ରସ୍ତାବ ଜର୍ମାନ ଫ୍ରିଲାନ୍ସ ପତ୍ରକାରଙ୍କଦ୍ୱାରା ବିକଶିତ କରାଗଲା । ବହୁ ସମୟ ପର୍ଯ୍ୟନ୍ତ ଉଇକିପିଡ଼ିଆର ଯୋଗଦାନ କର୍ତ୍ତାମାନଙ୍କ ପ୍ରାରମ୍ଭିକ ବିରୋଧ, ସେଥି ମଧ୍ୟରୁ ବହୁ ଉଇକିପିଡ଼ିଆର ସ୍ୱୟଂର ସମାଚାର ସାରାଂଶର ଅସ୍ତିତ୍ୱକୁ ଇଙ୍ଗିତ କରି, ଉଇକିପିଡ଼ିଆ ଫାଉଣ୍ଡେସନର ଏକ ନୂତନ ପରିୟୋଜନା ରୂପେ ଏହାକୁ କିପରି କାର୍ଯ୍ୟାନ୍ୱିତ କରାଯାଇପାରିବ , ଏହାରି ସମ୍ବନ୍ଧରେ ବିସ୍ତାରରେ ଚର୍ଚ୍ଚା ଏବଂ ପ୍ରସ୍ତାବର ମାର୍ଗ ପ୍ରଶସ୍ତ କରିଥାଏ ।
ହିଞ୍ଜିଳି  (କ୍ରମିକ ସଂଖ୍ୟା: ୧୩୧) ଗଞ୍ଜାମ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ହିଞ୍ଜିଳିକାଟୁ  (ବି), ହିଞ୍ଜିଳିକାଟୁ ବ୍ଳକ ଓ ଶେରଗଡ଼ ବ୍ଳକ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ନବୀନ ପଟ୍ଟନାୟକ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଶିବରାମ ପାତ୍ରଙ୍କଠାରୁ ୭୬୫୮୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ନବୀନ ପଟ୍ଟନାୟକ, କଂଗ୍ରେସ ପ୍ରାର୍ଥୀ ରାଘବ ପରିଡ଼ାଙ୍କଠାରୁ ୬୧,୨୭୩ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୭ରୁ ୨୦୧୪ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
କ୍ଲୋରପ୍ରୋମାଜିନ  (ସିପିଜେଡ୍), ବ୍ୟବସାୟୀକ ନାମ ଥୋରାଜିନ ଓ ଲାର୍ଗାକ୍ଟିଲ ଏକ ମନୋବିକାରି ପ୍ରଭାବକାରୀ ଔଷଧ  । ପ୍ରାଥମିକ ଭାବେ ଏହା ମନୋବିକାର ରୋଗ ଯେପରିକି ସିଜୋଫ୍ରେନିଆ ରୋଗରେ ବ୍ୟବ‌ହୃତ ହେଉଥିଲା । ବ୍ୟବ‌ହୃତ ହେଉଥିବା ଅନ୍ୟାନ୍ୟ ରୋଗମାନଙ୍କ ନାମ: ବାଇପୋଲାର ଡିଜଅର୍ଡ଼ର, ଆଟେନସନ ଡେଫିସିଟ ହାଇପରଆକ୍ଟିଭିଟି ଡିଜଅର୍ଡ଼ର, ଅଇ ଓ ବାନ୍ତି, ଅପରେଶନ ପୂର୍ବ ଉତ୍କଣ୍ଠା ଓ ଅନ୍ୟ ଚିକିତ୍ସାରେ ଉପଶମ ହୋଇ ନ ଥିବା ହିକ୍କା । ଏହା ପାଟିରେ, ମାଂସପେଶୀ ଇଞ୍ଜେକସନ ଓ ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ । ଶୁଖିଲା ପାଟି, ଠିଆ ହେଲେ କମ ରକ୍ତଚାପ, ଅଧିକ ଓଜନ ଓ ଚଳପ୍ରଚଳ ସମସ୍ୟା ଇତ୍ୟାଦି ପାର୍ଶ୍ୱ ପ୍ରତିକ୍ରିୟା ଏଥିରେ ଦେଖାଯାଏ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ସ୍ଥାୟୀ ଚଳପ୍ରଚଳ ଅସୁବିଧା, ନିଉରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ, ଓ କମ ଶ୍ୱେତ ରଲ୍ତ କଣିକା ଇତ୍ୟାଦି ଅସୁବିଧା ଦେଖାଯାଏ । ବୟସ୍କ ଲୋକଙ୍କର ଡିମେନ୍‌ସିଆ ଯୋଗୁ ସାଇକୋସିସ ହେଲେ ମୃତ୍ୟୁ ସଙ୍କଟ ବଢ଼ିଯାଏ । ଗର୍ଭାବସ୍ଥାରେ ଏହାର ସୁରକ୍ଷା ବିଷୟ ସନ୍ଦିହାନ ଅଛି । ଟିପିକାଲ ଆଣ୍ଟିସାଇକୋଟିକ ଶ୍ରେଣୀର କ୍ଲୋରପ୍ରୋମାଜିନ ଏକ ଔଷଧ । ଏହାର କାର୍ଯ୍ୟପ୍ରଣାଳୀ ସ୍ପଷ୍ଟ ନ ଥିଲେ ମଧ୍ୟ ଏହା ଡୋପାମିନ ଆଣ୍ଟାଗୋନିସ୍ଟ ଭାବରେ କାମ କରୁଥିବା ବିଶ୍ୱାସ କରାଯାଏ । ଏହାର ଆଣ୍ଟି-ସେରୋଟୋନର୍ଜିକ ଓ ଆଣ୍ଟିହିସ୍ଟାମିନର୍ଜିକ ଗୁଣ ଅଛି । କ୍ଲୋରପ୍ରୋମାଜିନ ପ୍ରଥମ ଆଣ୍ଟିସାଇକୋଟିକ ଭାବରେ ସନ ୧୯୫୧ରେ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ମାନସିକ ରୋଗ ଇତିହାସରେ ଏହାକୁ ଏକ ବିରାଟ ପ୍ରଗତି ରୂପେ ବିବେଚନା କରାଯାଏ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ଦୈନିକ ହୋଲସେଲ ମୂଲ୍ୟ ୦.୦୨ରୁ ୦.୧୨ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଦିନ‌କର ଖର୍ଚ୍ଚ ପ୍ରାୟ ୨ ଡଲାର ।
ଏକ୍ସେନାଟାଇଡ  (ଇଂରାଜୀ ଭାଷାରେ , ଏକ ବିକ୍ରୟ ନାମ ବାୟେଟା/ ଓ ବାଇଡୁରିଅନ/ ) ଏକ ଔଷଧ ଯାହା ମଧୁମେହ ଟାଇପ ୨ ରୋଗର ଚିକିତ୍ସାରେ ଦିଆଯାଏ  । ଏହା ଉପ‌ଯୁକ୍ତ ଖାଦ୍ୟ, ବ୍ୟାୟାମ ଓ ସମ୍ଭାବ୍ୟ ଅନ୍ୟାନ୍ୟ ମଧୁମେହ ନିବାରକ   ଔଷଧ ସ‌ହିତ ଦିଆଯାଏ । ମେଟ୍‌ଫର୍ମିନ ଓ ସଲଫୋନିଲୁରିଆ   ଔଷଧ ଅପେକ୍ଷା କମ୍ ପସନ୍ଦ କରାଯାଏ । ପ୍ରଥମ ଓ ଶେଷ ମିଲ ଖାଇବାର ଅଧ ଘଣ୍ଟା ପୂର୍ବରୁ ଏହା ଚର୍ମତଳ ଇଞ୍ଜେକସନ   ଆକାରରେ ଦିଆଯାଏ । ସପ୍ତାହରେ-ଥରେ ଦିଆଯିବା ଇଞ୍ଜେକସନ ମଧ୍ୟ ମିଳେ । ଏକ୍ସେନାଟାଇଡର ସାଧାରଣ ପାର୍ଶ ପ୍ରତିକ୍ରିୟାରେ ଅଳ୍ପ ରକ୍ତ ଶର୍କରା  , ଅଇ, ମୁଣ୍ଡ ଓଜନିଆ, ଉଦର ଯନ୍ତ୍ରଣା ଓ ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା ହୋଇପାରେ । ପାର୍ଶ ପ୍ରତିକ୍ରିୟା ସାଂଘାତିକ ହେଲେ ମେଡୁଲାରି ଥାଇରଏଡ କର୍କଟ  , ଆଞ୍ଜିଓଇଡିମା, ଅଗ୍ନାଶୟ ପ୍ରଦାହ ଓ ବୃକ୍‌କ ସମସ୍ୟା   ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ   ସମୟରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ଏକ୍ସେନାଟାଇଡ ଏକ ଗ୍ଲୁକାଗନ-ଲାଇକ ପେପ୍ଟାଇଡ-୧ ରିସେପ୍ଟର  ( - -1 1 ) ଯାହାର ଅନ୍ୟ ନାମ ଇନ‌କ୍ରେଟିନ ମାଇମେଟିକ    । ଏହା ଅଗ୍ନାଶୟରୁ   ଅଧିକ ଇନସୁଲିନ ନିର୍ଗତ ଓ ଅଧିକ ଗ୍ଲୁକାଗନ   କମେଇଦିଏ । ଏକ୍ସେନାଟାଇଡନ ୨୦୦୫ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ଦିନର ଇଞ୍ଜେକସନ ଖର୍ଚ୍ଚ ପିଛା ପ୍ରାୟ ୮୨ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ହୋଲସେଲ ମୂଲ୍ୟ ବାବଦ ୭୦୦ରୁ ୭୮୯ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହାର ୧ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୯୩ ତମ ସ୍ଥାନରେ ଥଲା ।
ନରସିଂହ ମହାପାତ୍ର ( ୧ ଜୁଲାଇ ୧୯୨୬ - ୧୪ ଅକ୍ଟୋବର ୧୯୯୮), ଜଣେ ଓଡ଼ିଆ ନାଟ୍ୟକାର, ଗୀତିକବି, ଅଭିନେତା, ନିର୍ଦ୍ଦେଶକ ତଥା ସମ୍ପାଦକ ଥିଲେ  । ଓଡ଼ିଆ ବେତାର ନାଟକକୁ ଲୋକପ୍ରିୟ କରାଇବାରେ ମହାପାତ୍ରଙ୍କର ଅବଦାନ ରହିଛି । ନରସିଂହ ମହାପାତ୍ର, ଭଦ୍ରକ ଜିଲ୍ଲାର କୋରଣ୍ଟଠାରେ ଜନ୍ମଗ୍ରହଣ କରିଥିଲେ । ସେ ଛାତ୍ରଜୀବନରୁ ଲେଖାଲେଖି ଆରମ୍ଭ କରିଥିଲେ । ୧୯୪୯ମସିହାରେ ଆକାଶବାଣୀ କଟକରେ ସେ ଜଣେ ଗୀତିକାର ଭାବରେ ସ୍ୱୀକୃତି ପାଇଥିଲେ । ତାଙ୍କ ରଚିତ ବହୁ ଗୀତ  "ସଜ ଫୁଲ" ,  "ଅତସୀ କୁସୁମ"  ଓ  "ରାଗ ମଞ୍ଜରୀ"  ଆଦି କାର୍ଯ୍ୟକ୍ରମରେ ପ୍ରସାରିତ ହୋଇଥିଲା । ୧୯୫୮ମସିହାରେ ସେ ଆକାଶବାଣୀ କଟକରେ ଜଣେ ନାଟ୍ୟକାର ଭାବରେ ଯୋଗ ଦେଇଥିଲେ । ଏଠାରେ ତାଙ୍କର ନାଟ୍ୟ ପ୍ରତିଭାର ବିକାଶ ଘଟିଥିଲା । ୨୭ବର୍ଷ ଆକାଶବାଣୀର ଚାକିରି ମଧ୍ୟରେ, ସେ ଶତାଧିକ ସାମାଜିକ, ପୌରାଣିକ, ଐତିହାସିକ, ହାସ୍ୟ ଓ ରହସ୍ୟ ନାଟକ ରଚନା କରିଥିଲେ । ନାଟକ ରଚନା ଓ ଗୀତିକବିତା ଲେଖିବା ବ୍ୟତିତ, କଳାର ଅନ୍ୟ ବହୁ ବିଭାଗରେ ତାଙ୍କର ପ୍ରବେଶ ରହିଥିଲା । ନାଟକରେ ଅଭିନୟ କରୁଥିଲେ ଓ ନିର୍ଦ୍ଦେଶନା ମଧ୍ୟ ଦେଉଥିଲେ । ସାଥୀ ଓ ନୂତନ ଆଶା ନାମରେ ଦୁଇଟି ପତ୍ରିକାର ସେ ସମ୍ପାଦନା କରୁଥିଲେ । ଜନତା, କଳାଶ୍ରୀ ଓ ଅନ୍ନପୂର୍ଣ୍ଣା ରଙ୍ଗମଞ୍ଚର ସେ ପୃଷ୍ଠପୋଷକ ଥିଲେ । ଜଣେ ଗୀତିକାର ଭାବରେ ମଧ୍ୟ ବହୁ ଓଡ଼ିଆ କଥାଚିତ୍ର ସହ ସମ୍ପୃକ୍ତ ଥିଲେ ।  "ଶ୍ରୀ ଲୋକନାଥ"  ଚଳଚ୍ଚିତ୍ରର  "ଫୁଲ ରସିଆରେ ମନ ମୋର ଛୁଇଁ ଛୁଇଁ ଯା ଯା"  ଗୀତ ତାଙ୍କର ଏକ ଲୋକପ୍ରିୟ ଗୀତ । ୧୯୯୮ ମସିହା ଅକ୍ଟୋବର ୧୪ ତାରିଖରେ ତାଙ୍କର ନିଧନ ଘଟିଥିଲା ।
ଆରତୀ ଗୁପ୍ତା କିମ୍ବା ସାହା (୨୪ ସେପ୍ଟେମ୍ବର ୧୯୪୦ - ୨୩ ଅଗଷ୍ଟ ୧୯୯୪) ବହୁ ଦୁରତ୍ୱ ସନ୍ତରଣକାରୀ ଥିଲେ । ଜନ୍ମ ପଶ୍ଚିମ ବଙ୍ଗର କଲିକତାଠାରେ ହୋଇଥିଲା, ଆରତୀ ମାତ୍ର ୪ ବର୍ଷ ବୟସରୁ ସନ୍ତରଣ ଅଭ୍ୟାସ ଆରମ୍ଭ କରିଦେଇଥିଲେ ଓ ତାଙ୍କର ଏହି ପ୍ରତିଭା ସଚିନ ନାଗଙ୍କ ଦୃଷ୍ଟି ଆକର୍ଷ କରିଥିଲା। ଇଂଲିଶ ଚ୍ୟାନେଲ ପାରିହୋଇଥିବା ମିହିର ସେନଙ୍କଠାରୁ ପ୍ରେରିତ ହୋଇଥିଲେ । ୧୯୫୯ ମହିହା ସାହା ଏସିଆ ଓ ଭାରତର ଇଂଲିଶ ଚ୍ୟାନେଲ ପାରିହୋଇଥିବା ପ୍ରଥମ ମହିଳା ସନ୍ତରଣକାରୀ ହୋଇଥିଲେ। ୧୯୬୦ ମସିହା ସାହା ପ୍ରଥମ ମହିଳା ଖେଳାଳି ଭାବରେ ପଦ୍ମଶ୍ରୀରେ ପୁରସ୍କୃତ ହୋଇଥିଲେ। ପ୍ରାରମ୍ଭିକ ଜୀବନ ଆରତୀ ଏକ ମଧ୍ୟମବର୍ତ୍ତି ପରିବାରରୁ ବାପା ମାଁଙ୍କ ଦୁତୀୟ ସନ୍ତାନ ଥିଲେ। ବାପା ସ୍ଥଳ ସେନାରେ ଚାକିରି କରୁଥିଲେ। ମାତ୍ର ଅଢେଇ ବର୍ଷ ବୟସରେ ନିଜ ମାଆଙ୍କୁ ହରେଇଥିଲେ । ବଡ଼ ଭାଇ ଓ ସାନ ଭଉଣି ମାଁମୁ ଘରେ ପାଳିତ ହେଲେ ଏବଂ ଆରତୀ ନିଜ ଜେଜେମା ଘରେ ରହୁଥିଲେ।
କୁରୁଦାମନ୍ନିଲ ଆବ୍ରାହମ ଆବ୍ରାହମ  ୧୪ ମାର୍ଚ୍ଚ ୧୯୪୨   ୨୨ ଅକ୍ଟୋବର ୨୦୨୧  ଜଣେ ଭାରତୀୟ ହୃଦରୋଗ ବିଶେଷଜ୍ଞ   ଓ ଡାକ୍ତରୀ ବିଷୟର ଲେଖକ ଥିଲେ । ସେ ଦକ୍ଷିଣ ରେଳ ହେଡକ୍ୱାଟର ଡାକ୍ତରଖାନା, ଚେନ୍ନାଇର ମୁଖ୍ୟ ହୃଦରୋଗ ବିଶେଷଜ୍ଞ ଓ ଦକ୍ଷିଣ ରେଲୱେ ଜୋନର ମୁଖ୍ୟ ମେଡ଼ିକାଲ ନିର୍ଦ୍ଦେଶକ ଥିଲେ ଯେଉଁଠାରେ ସେ ୨୫ ବର୍ଷ କାମ କରିଥିଲେ । ଶିକ୍ଷା ଓ କର୍ମ ଜୀବନ ଭେଲୋରର   ଖ୍ରୀଷ୍ଟିଆନ ମେଡ଼ିକାଲ କଲେଜରୁ   ସ୍ନାତକ ସ୍ନାତକ ଶିକ୍ଷା ପରେ ଭାରତୀୟ ଆର୍ମିରେ ଯୋଗଦାନ କରିଥିଲେ । ୧୯୭୧ ମସିହାର ଭାରତ ପାକିସ୍ଥାନ ଯୁଦ୍ଧରେ ସେ ଯୋଗ ଦେଇଥିଲେ । ଯୁଦ୍ଧ ଶେଷ ହେବା ପରେ ସେ ଇଣ୍ଟରନାଳ ମେଡ଼ିସିନ ବିଷୟରେ ଡିଗ୍ରୀ ଲାଭ କରିଥିଲେ ଓ ୧୯୭୩ ମସିହାରେ ଖ୍ରୀଷ୍ଟିଆନ ମେଡ଼ିକାଲ କଲେଜ ଓ ଡାକ୍ତରଖାନାକୁ ଫେରିଆସି କାମ କରିଥିଲେ । ସେ ୧୯୭୮ ମସିହାରେ ପେରାମ୍ବୁର ଯାଇ ଚେନ୍ନାଇର ଦକ୍ଷିଣ ରେଲୱେ ଡାକ୍ତରଖାନାରେ ଯୋଗଦାନ କରିଥିଲେ ଓ ୨୦୦୨ ମସିହାରେ ଅବସର ନେବା ପର୍ଯ୍ୟନ୍ତ ସେଠାରେ କାମ କରିଥିଲେ । ସେ ସେଠାରେ କର୍ମରତ ଥିବା ବେଳେ ଡାକ୍ତରଖାନାଟି ରେଫରାଲ ଡାକ୍ତରଖାନାରେ ପରିଣତ ହୋଇଥିଲା ଯେଉଁଠାରେ ବାର୍ଷିକ ୧୦୦୦ ଓପନ ହାର୍ଟ ଅସ୍ତ୍ରୋପଚାର ହେଉଥିଲା । ଅବସର ଗ୍ରହଣ କରିବା ପରେ ସେ ଫୋର୍ଟିସ ମାଲାର : ଡାକ୍ତରଖାନାରେ ବିଭାଗ ମୁଖ୍ୟ ଭାବରେ ଯୋଗଦାନ କରିଥିଲେ ଓ ଚେନ୍ନାଇର ଆପୋଲୋ ଡାକ୍ତରଖାନାର ହୃଦରୋଗ ବିଭାଗର କନସଲଟାଣ୍ଟ ଭାବରେ କାମ କରିଥିଲେ । . ତାଙ୍କୁ ୧୯୯୯ ମସିହାରେ ଭାରତ ସରକାର ସର୍ବୋଚ୍ଚ ନାଗରିକ ସମ୍ମାନ ପଦ୍ମଶ୍ରୀ ପ୍ରଦାନ କରିଥିଲେ ।
କ୍ରାନ୍ତିରେଖା   ଦୁନିଆର ଏପରି ଏକ କଟିବନ୍ଧ ଅଟେ ଯାହା ଭୂମଧ୍ୟ ରେଖାରୁ ଅକ୍ଷାଂଶ ୨୩ ୨୬ '୧୬ " ଉତ୍ତରରେ କର୍କ ରେଖା ଏବଂ ଅକ୍ଷାଂଶ ୨୩ ୨୬ '୧୬ " ଦକ୍ଷିଣରେ ମକର ରେଖା ପର୍ଯ୍ୟନ୍ତ ସୀମିତ । କର୍କ ଏବଂ ମକର ରେଖାରେ ଏକ ସୂର୍ଯ୍ୟ ବର୍ଷରେ ଗୋଟିଏ ଥର ଏମାନଙ୍କ ମଝିର ପୁରା କ୍ଷେତ୍ରରେ ଏକ ସୂର୍ଯ୍ୟ ବର୍ଷରେ ଦୁଇଥର ସୂର୍ଯ୍ୟ ଠିକ ମୁଣ୍ଡ ଉପରେ ହୋଇଥାନ୍ତି । ବିଶ୍ୱ ଲୋକସଂଖ୍ୟାର ଏକ ବଡ଼ ଭାଗ  ପାଖାପାଖି ୪୦  ଏହି କ୍ଷେତ୍ରରେ ରହିଥାଏ ଏବଂ ଏହା ଅନୁମାନିତ ହୁଏକି ବଢୁଥିବା ଜନସଂଖ୍ୟା କାରଣରୁ ଏହି ଲୋକସଂଖ୍ୟା ଆହୁରି ବଢିଯିବ । ଏହା ପୃଥିବୀର ସବୁଠାରୁ ଗରମ କ୍ଷେତ୍ର ଅଟେ କାରଣ, ଅକ୍ଷୀୟ ନଇଁବା କାରଣରୁ ସୂର୍ଯ୍ୟର ଅଧିକତମ ଉଷ୍ମ ଭୂମଧ୍ୟ ରେଖା ଏବଂ ଏହାର ଆଖ-ପାଖର ଅଞ୍ଚଳରେ କେନ୍ଦ୍ରିତ ହୋଇଥାଏ । ଋତୁ ଏବଂ ମୌସୁମୀ ସାଧାରଣ ଜନମତ ଏହା ଅଟେକି କ୍ରାନ୍ତିରେଖା ଏକ ଗରମ ଅଞ୍ଚଳ ଅଟେ ଯେଉଁଠାରେ ସର୍ବଦା ବର୍ଷା ହୋଇଥାଏ ଏବଂ ସବୁଜିଆ ହୋଇଥାଏ କିନ୍ତୁ ବାସ୍ତବରେ ଏପରି ହୋଇନଥାଏ ।ଏଠାରେ ଏପରି ବହୁ ସ୍ଥାନ ରହିଛି ଯେଉଁଠାରେ ହାଲୁକା ମୌସମୀରେ ଅନୁଭବ କରାଯାଏ । ବର୍ଷର ଆରମ୍ଭରୁ ପ୍ରାୟତଃ ଅଧିକତମ ବର୍ଷା ହୋଇଥାଏ । ଏହାକୁ ପର୍ଯ୍ୟଟନ କ୍ଷେତ୍ର ରୂପେ ବଢାଇବା ପାଇଁ ହରିତ ଋତୁର ନାମ ଦିଆଯାଇଥାଏ । ସାଧାରଣତଃ ଉଷ୍ମ ଅଞ୍ଚଳ ପୁରା ଉଷ୍ମ ଏବଂ ଉପ-ଉଷ୍ମ କଟିବନ୍ଧରେ ଖେଳିହୋଇ ରହିଛି । ଓଦାଳିଆ ମାସ ସେଠାରେ ହୋଇଥାଏ ଜେଟରବେଳେ ୬୦ମି.ମି କିମ୍ବା ଅଧିକ ବର୍ଷା ହୋଇଥାଏ । କ୍ରାନ୍ତିରେଖା ବଣରେ ଶୁଷ୍କ ଏବଂ ଓଦାଳିଆ ମୌସମୀରେ ଅନୁଭବ କରାଯାଇ ପାରେନି କାରଣ ଏଠାରେ ସବୁବର୍ଷ ସମାନରୂପେ ବର୍ଷା ହୋଇଥାଏ । ସାଧାରଣତଃ ବର୍ଷାଋତୁ ଗରମ ମୌସମୀ ଶେଷରେ ଆରମ୍ଭ ହୋଇଥାଏ । କିଛି ଅଞ୍ଚଳରେ ଏତେ ବର୍ଷା ହୁଏକି, ବନ୍ୟା ହୋଇଯାଏ ଯାହାଦ୍ୱାରା ମାଟିର ଉର୍ବରତା ଘଟିଥାଏ । ଏହି କ୍ଷେତ୍ରର ଅଧିକାଂଶ ଜୀବଜନ୍ତୁମାନଙ୍କ ପାଇଁ ବହୁତାୟତ ମୌସମୀ ହୋଇଥାଏ ଏବଂ ସେମାନଙ୍କ ପ୍ରଜନନ କାଳ ଏହାଦ୍ୱାରା ସମ୍ଭବ ହୋଇପାରେ। ରୋଗ ବିଶ୍ୱର ସବୁଠାରୁ ଘାତକ ରୋଗ ମଧ୍ୟ ଏହି କ୍ଷେତ୍ରରେ ଭରପୁର ହୋଇଥାଏ । କାରଣ ଏଠାର ବାତାବରଣ ମଶା ଏବଂ ମାଛି ମାନଙ୍କ ପାଇଁ ଅନୁକୂଳ ରହିଥାଏ, ଏଥିପାଇଁ ଏଠାରେ ମଶା-ମାଛି ସମ୍ବନ୍ଧୀୟ ରୋଗ ଅଧିକ ହୋଇଥାଏ । ପ୍ରାୟ ରୋଗ ଅନ୍ୟ ଅଞ୍ଚଳରେ ଦୃଷ୍ଟି ଗୋଚର ହୋଇପାରେନି ।
ଚୁଟକୁଚୁଟା ଓଡ଼ିଶାର ଏକ ପାରମ୍ପରିକ ଲୋକନୃତ୍ୟ । ବିଶେଷକରି ସମ୍ବଲପୁର, ବରଗଡ଼ ଓ ବଲାଙ୍ଗୀର ଅଧିବାସୀମାନେ ଏହି ନୃତ୍ୟକୁ ପାରମ୍ପରିକ ଭାବେ ବିଭିନ୍ନ ପର୍ବପର୍ବାଣିରେ ପରିବେଷଣ କରିଥାନ୍ତି । ଏହି ନୃତ୍ୟ ଉଭୟ ପୁରୁଷ ଓ ମହିଳାମାନଙ୍କଦ୍ୱାରା ପରିବେଷଣ କରାଯାଏ ।
ଭି. ଗୀତା ଜଣେ ଭାରତୀୟ ନାରୀବାଦୀ କାର୍ଯ୍ୟକର୍ତ୍ତା ଯିଏ ଜାତି, ଲିଙ୍ଗ, ଶିକ୍ଷା ଏବଂ ନାଗରିକ ଅଧିକାର ସହ ଜଡ଼ିତ ବିଷୟ ଉପରେ ଲେଖନ୍ତି । ସେ ମାଡ୍ରାସ  (ବର୍ତ୍ତମାନ ଚେନ୍ନାଇ ନାମରେ ଜଣାଶୁଣା)ରେ କାର୍ଯ୍ୟ କରିଛନ୍ତି ଏବଂ ତାମିଲନାଡୁରେ କାର୍ଯ୍ୟ କରୁଥିବା ଏନଜିଓଗୁଡ଼ିକର ପ୍ରକୃତି ଏବଂ ପ୍ରସାର ଉପରେ ଗବେଷଣା କରିଛନ୍ତି  । ସେ ରାଜ୍ୟରେ ମହିଳା ଗୋଷ୍ଠୀର ଫେଡେରେସନ୍ ଗଠନ କରିବା ସହ ତାରା ପୁସ୍ତକ ର ସମ୍ପାଦକ ମଧ୍ୟ ଅଛନ୍ତି । ଏହା ବ୍ୟତୀତ ସେ ପେରୁମାଲ ମୁରୁଗାନଙ୍କ ଦୁଇଟି ଉପନ୍ୟାସକୁ ଇଂରାଜୀରେ ଅନୁବାଦ କରିଛନ୍ତି । ତାଙ୍କର ଅନୁସନ୍ଧାନ ଉପରେ ସେ କହିଛନ୍ତି ଯେ  "ହିଂସା ମୋତେ ଏକ ଅନୁଭୂତି ଭାବରେ ଆଘାତ, ସ୍ପର୍ଶ, ପ୍ରେମ, ଭୟ, କ୍ଷୁଧା ଏବଂ ଲଜ୍ଜାର ଛକଗୁଡିକର ଏକ ବିନ୍ଦୁକୁ ପ୍ରତିପାଦିତ କରିବାକୁ ମନେ ହେଉଥିଲା । ଏହା ଦୈନନ୍ଦିନ ଜୀବନର ଦୁଃଖରେ, ଅଭ୍ୟାସଗତ ସ୍ୱର, ଅଙ୍ଗଭଙ୍ଗୀ ଏବଂ ସ୍ପର୍ଶରେ ଯେତିକି ନିର୍ଦ୍ଦିଷ୍ଟ ଥିଲା, ଯେପରି ଏହା ନିର୍ଦ୍ଦିଷ୍ଟ ତଥା ନିର୍ଦ୍ଦିଷ୍ଟ ହିଂସା କାର୍ଯ୍ୟରେ ହୋଇଥିଲା । ଶିକ୍ଷା ଭି. ଗୀତା ତାମିଲନାଡୁ ଚେନ୍ନାଇର ଜଣେ ନାରୀବାଦୀ କାର୍ଯ୍ୟକର୍ତ୍ତା, ଲେଖକ ତଥା ଐତିହାସିକ ଅଟନ୍ତି । ସେ ମାଡ୍ରାସ ଖ୍ରୀଷ୍ଟିଆନ କଲେଜ ଏବଂ ଆଇୱା ବିଶ୍ୱବିଦ୍ୟାଳୟରେ ଅଧ୍ୟୟନ କରିଥିଲେ ଏବଂ ତାଙ୍କ କଲେଜ ସମୟରେ ରାଜନୈତିକ କାର୍ଯ୍ୟକଳାପରେ ଜଡ଼ିତ ଥିଲେ । ବିଭିନ୍ନ ଉଲ୍ଲେଖନୀୟ ସାହିତ୍ୟିକ ଷ୍ଟଲୱାର୍ଟ ମଧ୍ୟରେ ସେକ୍ସପିୟରଙ୍କ ରଚନା ତାଙ୍କୁ ଅଧିକ ପ୍ରେରଣା ଦେଇଥିଲା । ଊନବିଂଶ ଶତାବ୍ଦୀର କାଳ୍ପନିକ ଲେଖକମାନେ ଜର୍ଜ ଏଲିଅଟ୍, ଲିଓ ଟୋଲଷ୍ଟୟ ଏବଂ ଜୋସେଫ କନରାଡ ମଧ୍ୟ ତାଙ୍କ ବୌଦ୍ଧିକ ବୁମଣାକୁ ପ୍ରଭାବିତ କରିଛନ୍ତି । ଏହା ବ୍ୟତୀତ ବଙ୍ଗଳା ଲେଖକ ସାବିତ୍ରୀ ରାୟ, ଐତିହାସିକ ଶୀଲା ରୋବୋଥାମ ଏବଂ ସମାଲୋଚକ ମାରିନା ୱାର୍ନର ଅନେକ ମହିଳା ଲେଖକଙ୍କ ମଧ୍ୟରେ ଖୁବ୍ କମ୍, ଯେଉଁମାନେ ତାଙ୍କ ସାହିତ୍ୟିକ ପ୍ରବୃତ୍ତିକୁ ପ୍ରଭାବିତ କରିଛନ୍ତି । ବୃତ୍ତି ୧୯୮୮ ମସିହାରେ ଅଧ୍ୟୟନ ସମାପ୍ତ କରିବା ପରେ, ସେ ଦୁଇ ଦଶନ୍ଧିରୁ ଅଧିକ ସମୟ ଧରି ମହିଳା ଆନ୍ଦୋଳନରେ ସକ୍ରିୟ ଥିଲେ, ଯେପରିକି ସେ ମହିଳା ଶ୍ରମିକ, କାର୍ଯ୍ୟକର୍ତ୍ତା ଏବଂ ଛାତ୍ରମାନଙ୍କୁ ଅତିରିକ୍ତ ମୂର୍ତ୍ତୀ ବକ୍ତୃତା ଦେବାରେ କାର୍ଯ୍ୟ କରିଥିଲେ । ଭାରତୀୟ ମହିଳା ଆନ୍ଦୋଳନରେ କାର୍ଯ୍ୟ କରି ସେ ଏବଂ ଅନ୍ୟମାନେ ତାମିଲନାଡୁରେ ଏକ ସ୍ୱାଧୀନ ନାରୀବାଦୀ ପଦକ୍ଷେପ - ତାମିଲନାଡୁ ମହିଳା ସମନ୍ୱୟ କମିଟି  (୧୯୯୦) ପ୍ରତିଷ୍ଠା କରିବାରେ ପ୍ରମୁଖ ଭୂମିକା ଗ୍ରହଣ କରିଥିଲେ  । ଅନ୍ୟାନ୍ୟ ବିଷୟ ମଧ୍ୟରେ, ସେ କମିଟି ରାଜ୍ୟ ସ୍ତରୀୟ ଆଲୋଚନା ଚକ୍ର, ଯେପରିକି ମହିଳାଙ୍କ ପ୍ରତି ହେଉଥିବା ହିଂସା  (୧୯୯୨), ମହିଳା, ରାଜନୀତି ଏବଂ ସ୍ୱାଧୀନତା  (୧୯୯୭) ଏବଂ ଗୁଜରାଟକୁ ମନେ ରଖିବା  (୨୦୦୨) ଇତ୍ୟାଦି ଆୟୋଜନ କରିଥିଲେ  । ଗୀତା ସ୍ନେହିଦି ନାମକ ଏକ ମହିଳା ଗୋଷ୍ଠୀର ଜଣେ ସକ୍ରିୟ ସଦସ୍ୟ ମଧ୍ୟ ଥିଲେ ଯେଉଁମାନେ ପରିବାରରେ ଦୁର୍ବ୍ୟବହାରର ସମ୍ମୁଖୀନ ହୋଇଥିଲେ । ଏହି କାର୍ଯ୍ୟ ତାମିଲନାଡୁ ରାଜ୍ୟ ଆଇନ-ସହାୟତା ବୋର୍ଡ ସହିତ ମିଳିତ ଭାବରେ ୮ ବର୍ଷରୁ ଅଧିକ ସମୟ ଧରି ଚାଲିଥିଲା । ସେ ବର୍ତ୍ତମାନ ମହିଳାଙ୍କ ସହ ଜଡ଼ିତ ବିଷୟ ଉପରେ ଲେଖା, ଶିକ୍ଷାଦାନ ଏବଂ ଅନୁସନ୍ଧାନରେ ନିୟୋଜିତ ଅଛନ୍ତି । ୧୯୯୮ ରେ, ସେ ସମ୍ପାଦକୀୟ ନିର୍ଦ୍ଦେଶକ ଭାବରେ ତାରା ପୁସ୍ତକରେ ଯୋଗ ଦେଇଥିଲେ ଏବଂ ପୁରାଣ ତଥା ଆଦିବାସୀ ତଥା ଲୋକ ପରମ୍ପରା ଉପରେ ବିଭିନ୍ନ ପ୍ରକାରର କଳା ଏବଂ ସାହିତ୍ୟିକ ପ୍ରକଳ୍ପ ସହିତ ଜଡ଼ିତ ଥିଲେ । ଉଲ୍ଲେଖନୀୟ ପ୍ରକାଶନ ସେ କ୍ରମାଗତ ଭାବରେ ଲେଖା ଏବଂ ଅନୁବାଦ କାର୍ଯ୍ୟରେ ନିୟୋଜିତ ରହିଛନ୍ତି ଏବଂ ବିଭିନ୍ନ ପତ୍ରିକା ଏବଂ ନ୍ୟୁଜ୍ ପୋର୍ଟାଲରେ ସକ୍ରିୟ ସହଯୋଗ କରୁଛନ୍ତି । ସେ ସାମାଜିକ ସ୍ୱୀକୃତିର ଧାରଣାକୁ ଆଲୋକିତ କରିଛନ୍ତି ଯେ,  "ରାଜ୍ୟ କିପରି ଯୌନ ହିଂସାର ଶିକାର ହୋଇଥିବା ଲୋକଙ୍କୁ ଅବମାନନା କରିବା ପାଇଁ ଆଇନର ଅପବ୍ୟବହାର କରେ ନାହିଁ ବରଂ ସେମାନଙ୍କୁ ଆହୁରି ବିସ୍ତୃତ କରିବା ପାଇଁ ସେମାନଙ୍କ ଅସ୍ତିତ୍ୱକୁ ଅସ୍ୱୀକାର କରେ ।" ଲେଖକ ଯୁକ୍ତି କରିଛନ୍ତି ଯେ ଏହା କେବଳ ଉଭୟ ରାଜ୍ୟ ତଥା ନାଗରିକଙ୍କ ସାମୂହିକ ପ୍ରୟାସଦ୍ୱାରା ସମାଧାନ ହୋଇପାରିବ ।
ତାରକ ମେହତା ଏକ ଭାରତୀୟ ଲେଖକ ଅଟନ୍ତି । ସେ ମୁଖ୍ୟତଃ  (ଦୁନିଆନେ ଓନ୍ଧା ଚଷମା) ଗୁଜୁରାଠି ଭାଷାରେ ଏକ ଲେଖା ଲେଖିବା କାରଣରୁ ଜଣା ଯା 'ନ୍ତି । ସେ ବହୁ ପ୍ରକାରର ହାସ୍ୟ କାହାଣୀ ଗୁଜୁରାଠି ଭାଷାରେ ଅନୁବାଦ କରିଛନ୍ତି । ତାଙ୍କର ସାପ୍ତାହିକ ଲେଖା ପ୍ରଥମଥର ମାର୍ଚ୍ଚ ୧୯୭୧ ମସିହାରେ ଚିତ୍ରଲେଖା ନାମକ ଏକ  (ସାପ୍ତାହିକ) ଖବର କାଗଜରେ ପ୍ରକାଶ ହୋଇଥିଲା  । ସେ ପାଖାପାଖି ୮୦ଟି ପୁସ୍ତକ ପ୍ରକାଶିତ କରି ସାରିଛନ୍ତି । ଯେଉଁଥିରୁ ୩ଟି ପୁସ୍ତକ ତାଙ୍କର ଦିବ୍ୟ ଭାସ୍କର ନାମକ ଖବର କାଗଜରେ ଛପା ଯିବା ଲେଖା ଉପରେ ଆଧାରିତ । ୨୦୦୮ ମସିହାରେ ଅସିତ କୁମାର ମୋଦୀ ଏହି କାହାଣୀ ଉପରେ  (ତାରକ ମେହତକା ଉଲଟା ଚଷମା) ତିଆରି କଲେ, ଯାହା ସବ ଟିଭି  (ଇଂରାଜୀ : - )ରେ ପ୍ରସାରିତ ହୋଇଥାଏ  । ଏହି କାହାଣୀରେ ଏକ ତାରକ ମେହତାଙ୍କର ଚରିତ୍ର ମଧ୍ୟ ରହିଛି । ଏହି ଅଭିନୟରେ ଶୈଳେଶ ଲୋଧା ନିଭାଉ ଅଛନ୍ତି । ବ୍ୟକ୍ତିଗତ ଜୀବନ ତାଙ୍କର ଜନ୍ମ ଅହମଦାବାଦ, ଗୁଜରାଟରେ ହୋଇଥିଲା । ଏହା ପରେ ୨୦୦୦ ବର୍ଷରେ ସେ ତାଙ୍କର ଦ୍ୱିତୀୟ ପତ୍ନୀ ଇନ୍ଦୁଙ୍କ ସହ ୩୦ ବର୍ଷରେ ଚାଲି ଗଲେ । ପ୍ରଥମ ପତ୍ନୀ ଇଲ୍ଲା, ଯାହାଙ୍କର ପରେ ମନୋହର ଯୋଶୀଙ୍କ ସହ ବିବାହ ହୋଇଯାଏ ଏବଂ ୨୦୦୬ ମସିହାରେ ମୃତ୍ୟୁ ହୋଇଯାଏ । ମେହତାଙ୍କ ପ୍ରଥମ ପତ୍ନୀଙ୍କ ଝିଅ ଇସାନୀ ଆମେରିକାରେ ରହନ୍ତି , ଯାହାଙ୍କର ଦୁଇ ସନ୍ତାନ କୁଶାଣ ଏବଂ ଶୈଳୀ ଅଛନ୍ତି । ଲେଖା ଦୁନିଆ ନେ ଓନ୍ଧା ଚଷମା ଆ ଦୁନିଆ ପଞ୍ଜରପୋଲେ ଏକ୍ସନ ରିପ୍ଲେ ଅଲବେଲୁନ ଆମେରିକା ବନ୍ଥେଲୁନ ଆମେରିକା ଚମ୍ପକଲାଲ ତପୌନି ଯୁଗଲବନ୍ଦୀ ବେତାଜ ବାଟଲି ବଜ ପୋପଟଲାଲ ତରଜ ତାରକ ମେହତାକା ଉଲଟା ଚଷମା ପୁରସ୍କାର ୨୦୧୫ ମସିହାରେ ପଦ୍ମଶ୍ରୀ ପୁରସ୍କାରରେ ସମ୍ମାନିତ ହୋଇଥିଲେ ।